text:
Mwiseneza Josiane w’ imyaka 23 uri mu bakobwa 20 bagiye mu mwiherero uyu munsi yavuze ko abazamuha imodoka yamaze kuvugana nabo ndetse ko imodoka bazayimuha avuye mu mwiherero.
Yabitangaje kuri iki Cyumweru tariki 13 Mutarama 2019, ubwo we n’ abandi bakobwa basigaye mu irushanwa rya Nyampinga 2019 berekezaga muri Boot camp.
Mwiseneza yavuze ko ajyanye icyizere muri boot camp gusa yongeraho ko irushanwa ari irushanwa habamo gutsinda no gutsindwa.
Itangazamakuru ryamubajije niba imodoka yemerewe n’ umunyamideli w’ umuherwe witwa Mimi Mirage uba mu Bufaransa yarayihawe ati “Narayemerewe” yabajijwe niba uwayimwemereye baravuganye ati “YEGO”.
Yakomeje avuga ko abamwemereye imodoka bapanze ko iyo modoka barimo gushaka uko bayimugezaho ati “Twapanze ko turi kureba uburyo bwo kuba yaza nyuma ya boot camp”
Mu bisubizo bigufi Josiane Mwiseneza yanakomoje ku gikorwa aherutse gukora cyo kuremera abatishoboye ati “Ntabwo ari igikorwa gihambaye. Nk’ uko mu muco nyarwanda byabagaho kera naratekereje numva ngomba kujya gufasha uriya mukecuru n’ uriya musaza”
Josiane Mwiseneza yaravukiye mu karere ka Karongi ahitwa i Rubengera, afite uburebure bwa 1.70 n’ibiro 57. Yasoje amashuri yisumbuye mu byerekeye icungamutungo mu mwaka wa 2017.
ooooooooooooooooooooooooh nukuri IMANA ige ikwihera umugisha


c: text/html

text:
UMUNARA W’UMURINZI No. 2 2019 | Kubaho bimaze iki?
Ese waba warigeze guhura n’ikibazo gikomeye kigatuma wibaza icyo kubaho bimaze?
Mu gihe wumva ubuzima bukurambiye
Ushobora kwishimira ubuzima nubwo waba uhanganye n’ibibazo.
Mu gihe habaye ibiza
Bibiliya ikugira inama zagufasha kwihangana mu gihe wagwiririwe n’ibiza.
Mu gihe upfushije uwo wakundaga
Ibintu bitanu byagufasha kwihangana mu gihe upfushije uwo wakundaga.
Mu gihe uwo mwashakanye aguciye inyuma
Abenshi mu bahemukiwe n’abo bashakanye bagiye bahumurizwa n’Ibyanditswe.
Mu gihe urwaye indwara ikomeye
Reba icyafashije bamwe kwihangana mu gihe bari barwaye indwara ikomeye.
Mu gihe wumva utagishaka kubaho
Ese wigeze wumva urambiwe ubuzima ku buryo wumva wakwipfira bikarangira? Ni he wakura ihumure?
Impamvu wagombye kwishimira ubuzima
Nubwo abandi bashobora kuba batiyumvisha neza ibibazo ufite, Imana yo ikwitaho kandi yifuza kugufasha.
Imana ‘ikwitaho’
Iyi mirongo y’Ibyanditswe ishobora kuguhumuriza kandi ikagukomeza.

robotstxt: allowed

filter: keep


text:
Abategura ibitaramo by’iminsi mikuru batangiye kwifashisha ibyamamare mu gukurura abantu
Igihe cy’iminsi mikuru cyongeye cyageze aho abantu batandukanye
bashaka kwishimisha, baba bifuza ahantu heza cyangwa ibirori byiza byo
gusohokeramo.
Bumwe mu buryo bwizewe bwo kureshya abakiriya ku nkwakuzi mu gutegura
ibitaramo, ni ukwifashisha abantu bazwi cyangwa ibyamamare mu Rwanda
kugira ngo ibirori bateguye bizitabirwe.
Ku ruhande rw’abakunzi b’ibyamamare nabo ni umwanya mwiza ho guhura no
kubona imbonankubone abo bakunda haba mu muziki, muri sinema cyangwa
abo bakunda kumva ku maradiyo.
Badramaa, umwe mu bategura ibyo bitaramo unafite inzu itunganya
umuziki izwi nka “The Mane”, ari mu bateguye igitaramo cya mbere
gitangajwe, kizaba ku munsi wa Noheli.
Mu kucyamamaza avuga ko icyo gitaramo kizaba kitwa X-MASS Party,
kizahuriza hamwe ibirangirire byo mu Rwanda, kugira ngo basangire
umunsi mukuru wa Noheri n’abafana babo, mu gitaramo kirimo no
gutambuka ku gitambaro gitukura (Red Carpet).
Iyo uganiriye na akwizeza udushya twinshi muri iki gitaramo, nk’aho
ibirangirire bikomeye bizategurirwa igitambaro gitukura cyo
gutambukaho (Red carpet), mu gihe umufana nawe azaba yemerewe
kwifotoranya n’ikirangirire cyangwa umufana nawe asabe gutaramira
abazaba bari aho.
Agira ati “Hazaba harimo ibintu byinshi cyane bizashimisha
abanyarwanda bazitabira, kuko uretse umuziki wa Band icuranga, hari
umwanya wo kuvanga imiziki tuzaha aba DJs bakomeye, kandi hari
n’umwanya twahariye abastars bazafata batange za Speeches nto.”
Abo yatumiye ngo bazakitabira bazwi, harimo abanyonzi batandukanye
batwaye Tour du Rwanda, ibirangirire bigaragara muri filime za
Seburikoko na City Maid, abanyamakuru bakomeye mu Rwanda, bamwe mu
bayobozi b’ibigo bya Leta n’iby’abikorera, abavanga imiziki, abahanzi,
abanyamideri, ba Nyampinga b’u Rwanda mu myaka itandukanye,
abanyarwenya hari n’abandi benshi bazagenda bahabwa ubutumire.


text:
Ni igitabo gishya cyanditswe na John Sebaganwa bikubiyemo ibyo yabashije kumenya ku bihe nyabyo byo gusenga, ijambo ry’ibanze ryacyo ryanditswe na Rev Dr Antoine Rutayisire.
Muri iki gitabo avugamo uburyo iyo usenze none bigutera inyota yo gusenga n’ejo naho utasenga uyu munsi ugasubira inyuma n’ejo ntusenge, bityo ngo gusiba gusenga ni inzira iganisha ku kubireka no gusubira inyuma mu buryo bw’umwuka.
Iki gitabo gisobanura ibyo gusenga igihe kirekire, gusenga wiyirije ubusa, gusengera icyo Imana yakuvuzeho, gusenya ikintu kibi cyenda kukubaho, gusengesha umwuka (gusenga mu ndimi ) no kurwana n’imyuka mibi.
Aha, umuntu yakwibaza uko yamenya ikintu kibi cyenda kumubaho. Igisubizo kiri mu gice kivuga k’uburyo Imana ivugamo na cyo kiri muri iki gitabo nk’uko umwanditsi abivuga.
Ibindi birimo, ni ibyo gusabira umuryango wawe umugisha, gusengera igihugu, ubwami bw’ Imana no gusengera abababaye. Ibyo abasenga bita “ Guhagarara mu cyuho”. Harimo n’ ikindi gice kivuga ku byerekeye isano iri hagati y’Abatambyi bo mu Isezerano rya Kera n’umurimo wo gusenga natwe dukora muri iki gihe nk’Abatambyi bo mu Isezerano Rishya.
Mu igice kibanziriza icya nyuma no mu gice cya nyuma by’ iki gitabo, harimo ibyerekeye ukuntu inzira z’ Imana zitandukanye n’izacu, igihe cy’Imana, uburyo rimwe na rimwe Imana itinza ibisubizo ( ikirimo ibitunganya) kugira ngo bizaze ari byiza kurushaho. Na none , harimo ibyo gukurira Imana ubwatsi, n’uko ibisubizo bimwe by’ibyo dusengera tuzabisanga mu ijuru no gusezera ku bihe byiza byo gusenga.
Byongeye kandi, buri gice gifite “ umwitozo/ application”. Urugero, umusomyi namara gusoma ibyerekeye gusenga no kwiyiriza ubusa , azasangamo uko nawe yabyitoza akabishobora, ahereye ku kwiyima icyayi cya mu gitondo gusa, ariko saa sita agafata ifunguro , n’uko yakwiyiriza icyayi n’ifunguro rya saa sita (umunsi umwe) bityo bityo kugeza ubwo yabasha kwiyiriza iminsi irenze umwe asenga.
Umwanditsi avuga ko iki gitabo cyahembura ibihe byo gusenga mu buzima bwa benshi, abandi kikabatera gushyira gahunda yo gusenga mu buzima bwabo bwa buri munsi nk’uko ijambo ry’Imana rivuga ngo “Umuntu ntatungwa n’umutsima gusa, ahubwo atungwa n’amagambo yose ava mu kanwa k’Imana” ( Matayo 4:4).
Uwakwifuza iki gitabo yagisanga kuri ADEPR mu Gakinjiro / mu Mujyi wa Kigali ( Centre –Ville/ Downtown) no kuri Zion Temple/Gatenga.
Cyangwa akandikira umwanditsi wacyo kuri email ikurikira: mahirwe74@gmail.com cyangwa Telephone (whatsapp) : 0787485830/ 0786018684


text:
Mu ndirimbo ya nyakwigendera Rugamba Sipiriyani yitwa "ISI IRARWAYE", hari aho agira ati:
"Abana babyiruka ubu
Harimo abatumvira
N'abakuru kandi si agasani gaseye
……
Bimitse kwikunda cyangwa kwironda
Nta wubaha undi gusa (2)
Isi irarwaye
(…)"
Iyi mvugo turongera tukayisanga mu gitabo cyahindumwe mu kinyarwanda, mu gifaransa kikaba cyitwa "RWANDA, DE LA GUERRE AU GENOCIDE" Hari aho dusanga uwagihinduye mu kinyarwanda yaranditse ngo:
"Tugarutse rero ku kibazo cy'amatangazo n'ibikorwa bya perezida, ni ngombwa kwiyumvisha ko, kimwe n'ahandi hose, ibintu ntibyari agasani gaseye, (….) "
Ese iriya mvugo ngo " agasani gaseye" ivuga iki? Biragaragara ko agasani, n'indi nshinga "gaseye" ituruka ku nshinga iri mu mbundo "gusya."
Gusya benshi tuzi icyo ari cyo, ariko ijambo "agasani" ntirikoreshwa kenshi. Ese risobanura iki? Dore hamwe mu ho turisanga mu kinyarwanda:
- gatsindwe n'agasani
- Umuzimu arira ku "munyagasani"
- Umuburagasani
- Nyagasani : bikoreshwa ku mana, cyangwa ku mwami. Ku byerekeranye n'Imana, iri jambo rikunze gukoreshwa n'abakristu bo mu idini gaturika. Tugereranyije n'izindi ndimi, Nyagasani ni "Lord", "Seigneur", "Heer" . Ku byerekeye umwami, na we Abanyarwanda bamufataga nk'Imana (ni we wagushaga imvura, ni we wahaga abagore n'inka kubyara, ni we watumaga abagore bonsa…). Kugomera umwami cyangwa kumusuzugura byabuzaga umuntu imigisha. Iyo babaga bari imbere ye rero bamwitaga "Nyagasani", bati "gahorane Imana Nyagasani."
REKA TUNAREBE UKO INKORANYA NYAMUNINI IBISOBANURA MU GIFARANSA
Agasani /agasani/10 invar. n. ¨Être parfait, sans reproche. Kwera nk’agasani, n’avoir rien à se reprocher, être innocent. ¨Loc. Si agasani gasengwa, quelqu’un qui n’est pas facile à convaincre. ¨Chance, auspices, fortune. ¨Hutte dédiée à un ancêtre. ·Syn. Imana. §Dér. Imburagasani, personne maudite.
Kuvuga ngo "si agasani gaseye" , "ntibyari agasani gaseye", igisobanuro cyabyo kirumvikana ugerereranyije n'aho iyi mvugo iri. Gusa ubwo icyo gihe "agasani" byaba bivuga iki, kandi ayo magambo yombi "agasani" + gaseye" akoreshejwe mu buhe buryo, mbese ni gute umuntu yasesengura ngo agwe ku gisobanuro?


text:
Gakenke: Abaturage ntibatunguwe n’umwanya wa nyuma mu mihigo
Bamwe mu baturage batuye mu karere ka Gakenke baravuga ko nubwo batishimiye umwanya wa 30, wanyuma mu turere twose mu kwesa imihigo ya 2014-2015, bitanabatunguye kuko babona nta mbaraga nyinshi zishyirwa mubikorwa remezo kandi usanga ahanini bifasha abaturage muri gahunda zitandukanye z’iterambere.
Babitangaje nyuma y’aho kuwa 13 abayobozi b’uturere bari bahuye na Peresident wa repabulika Paul Kagame bamumurikira imihigo y’ibyo bagezeho nibyo bateganya gukora mu mwaka wa 2015-2016, ari nabwo byagaragaye ko akarere ka Gakenke kaje kumwanya wa nyuma.
Bamwe mu batuye muri aka karere bavuga ko nta kintu kigaragara cyerekeranye n’ibikorwa remezo akarere kakoze muri uriya mwaka kuko iyo biza gukorwa nibura byari kubafasha kuza mu myanya y’imbere, bityo bakabona ko kuba barageze kuri uriya mwanya nta gitunguranye kirimo.
Mbonyimpa Martin wo mu murenge wa Gakenke, asobanura ko kuba nta kintu cy’ibikorwa remezo cyakozwe arimwe mu mpamvu zatumye akarere kabo kaza kumwanya wanyuma bityo akaba ataratunguwe
Agira ati “icyo nabonye cyatumye akarere kaba akanyuma kandi kitatunguranye, nta kintu cy’ibikorwa remezo bakoze kigaragara, urebye nk’utundi turere twagiye dukora nk’amagare (Tax park),utundi tugakora Stade, wenda Gakenke yo stade ntabwo yihutirwaga ariko gare ubona ko ntayo, nibura iyo baza kuba barakoze gare cyangwa hari umuhanda bakoze kuburyo bugaragara haricyo byari gutangaâ€
Hagumimana Venuste n’umuturage wo mu murenge wa Busengo, we Ati “byaratubabaje kabisa ariko dushobora kuba twarasigaye inyuma bitewe nibyo bikorwa remezo byabuze, ikintu dukennye cyane n’umuhanda, nk’umuntu iyo yejeje imyaka ye ntakugirango azabone imodoka ibikurayo ibigeze kw’isoko mu Gakenke n’ikibazoâ€
Ubuyobozi bw’akarere ka Gakenke buvuga ko kuba baravuye kumwanya wa 15 bakagera kumwanya wa nyuma byabatunguye gusa ngo bakaba hari impamvu bakeka zirimo ibikorwa bitarangiye
Umuyobozi w’akarere ka Gakenke Nzamwita Deogratias, avuga ko hari ibikorwa bigera kuri bitatu bitarangiye, birimo umuhigo wa Biyogaze byatumye baza mu myanya y’inyuma
Ati “turatekerezako hari ibikorwa bimwe bitari byakarangiye, harimo umuhigo w’amazi wo mu murenge wa Minazi ngirango waratunaniye, hari biyogazi za purasitike twagombaga guha abaturage undi muhigo wa gatatu watunaniye n’amashanyarazi kuburyo twari tugeze nko kuri 50% gusaâ€
Umuyobozi w’akarere avuga ko nubwo byabananiye ariko atari ikosa ryabo kuko ari irya’bafatanyabikorwa babo batubahirije inshingano zabo bityo bikaba bitararangiye
Nubwo ari iyi mihigo itatu gusa ivugwa n’umuyobozi w’akarere, ariko hari n’indi mihigo akarere kari karahize ntiyeswe 100% harimo nk’inyubako y’ibagiro, agaciriro, umuhigo wa Girinka ndetse n’imwe mu mihanda yagombaga gutunganwa ariko ntibikorwe nkuko byari byateganyijwe.


text:
Mfite imyaka 22 y’ amavuko, niga amategeko muri kaminuza naho musaza wanjye afite akazi muri Minisiteri. Ibyo ngiye kubabwira byose byatangiye mu myaka ibiri ishize ubwo nigaga mu mwaka wa kabiri muri kaminuza. Ababyeyi banjye bansuraga nibura rimwe mu kwezi kuko batuye I Kigali.
Muri 2016 ababyeyi banjye bakoze impanuka ikomeye bombi barapfa. Byari ibihe biteye ubwoba kuko ntabwo niyumvishaga ukuntu ngiye kuba imfubyi. Nyuma y’ ikiriyo nagiye kubana na musaza wanjye, anyitaho mu buryo budasanzwe. Anjyana mu tubyiniro, akantembereza, mbese ntabwo aba ashaka ko dusigana.
Twabaga twisiritanaho ku buryo byageze aho numva ntashaka no kujya ku ishuri. Igihe kimwe ari ku wa Gatandatu nijoro tuvuye mu kabyiniro nasinze sinzi ibyabaye gusa nakangutse mu gitondo mbona nambaye ubusa ndyamye iruhande rwa musaza wanjye. Namubajije niba twakoze imibonano mpuzabitsina arambwira ati “Yego”.
Ku munsi wakurikiyeho namusanze mu cyumba cye ndamuhatiriza ngo anyemerere turarane, numvaga ari cyo cyonyine cyanyibagiza akababaro natewe n’ urupfu rw’ ababyeyi banjye. Yarabyemeye kuva ubwo dutangira kurarana buri joro.
Byari ibihe by’ umunezero ntigeze ngira mu buzima. Byanyibagije agahinda natewe no kubura ababyeyi numva nshaka ko ubuzima busigaye nzabumarana na musaza wanjye. Namusabye ko ambera umugabo arambwira ngo “Uzabona umusore mwiza akubere umugabo”.
Musaza wanjye azi kwitwara neza, nta muntu n’ umwe ushobora no kugeza mu cya kabiri cye mu kwitwara neza mu gitanda. Ndamwishimira kandi ndamukunda n’ umutima wanjye wose. Ndafuha iyo umukobwa bakundana aje mu rugo.
Ndabinginze nimungire inama y’ icyo nakora kugira ngo musaza wanjye anyemerere mubere umugore nzamwitaho uko nshoboye kose.
Aragisha inama: Ku myaka 22 y’ amavuko naryamanye na musaza wanjye birandenga/ Nkore iki?
Mfite imyaka 22 y’ amavuko, niga amategeko muri kaminuza naho musaza wanjye afite akazi muri Minisiteri. Ibyo ngiye kubabwira byose byatangiye mu myaka ibiri ishize ubwo nigaga mu mwaka wa kabiri muri kaminuza. Ababyeyi banjye bansuraga nibura rimwe mu kwezi kuko batuye I Kigali.
Labels: aragisha inama, mbigenze nte, nkore iki


text:
Nyanza: Abagore biyemeje guhwitura bagenzi babo birirwa mu tubari
Abagize Inama y’Igihugu y’Abagore mu Karere ka Nyanza baravuga ko bagiye gukaza ingamba zo guhwitura bagenzi babo bitwara nabi rimwe na rimwe babitewe no kwirirwa mu tubari.
Abayobozi n’abaturage bo mu Karere ka Nyanza bagaragaza ko nta gikozwe ngo bene abo bagore bahinduke, hakomeza kugaragara ibibazo by’amakimbirane mu ngo, imirire mibi ku bana ndetse n’ubukene bukabije.
Mu Murenge wa Busasamana kimwe n’ahandi mu Karere ka Nyanza havugwa abagore barangwa no kwiyandarika babitewe n’imico itandukanye, bikagira ingaruka mbi mu kwiteza imbere no guteza imiryango yabo imbere.
Umunyamabanga Nshingwabikorwa w’Umurenge wa Busasamana avuga ko hari abagore bake bagaragarwaho n’ingeso y’ubusinzi, gucuruza ibiyobyabwenge birimo n’inzoga zitemewe, kugira umwanda no kutita ku bana babo agasaba ko habaho ubufatanye n’abagore bose bene iyo myitwarire igahinduka.
Twagirimana Jeannette utuye mu Kagari ka Nyanza avuga ko na we ngo ajya abona abagore bitwara nabi kandi ko abona bigira ingaruka ku miryango yabo, cyane cyane ku bajya mu tubari inshuro nyinshi.
Agira ati, “Usanga abana babo bafite umwanda, ku bwanjye nta mugore ukwiye kujya kwicara mu kabari yitwaje ko n’abagabo bajyamo, kuko ni ho urugo rusenyukira. Kubona umugore wasinze ni ikibazo”.
Umuhuzabikorwa w’Inama y’Igihugu y’Abagore mu Karere ka Nyanza avuga ko hagiye gufatwa ingamba zo kurandura ibyo bibazo, by’umwihariko hitabwa ku kurengera abana no guhindura imibereho y’umugore mu iterambere.
Agira ati, “Buri mugore uri mu nzego zifata ibyemezo agiye kwiyemeza kumanuka afate umuryango umwe urangwa n’ibibazo by’imirire mibi n’amakimbirane awiteho kugira ngo turandure ibyo bibazo”.
Ubwo hizihizwaga umunsi mpuzamahanga w’umugore mu Karere ka Nyanza, Hon. Depite Uwingabe Solange yabwiye abagore ko aho bageze hashimishije ariko hakenewe ko hakomeza kunozwa ihame ry’uburinganire n’ubwuzuzanye ndetse aho bivugwa ko ritumvikanye neza hakarebwa ikibazo gihari kigakemurwa imiryango itabyangirikiyemo.
Agira ati, “Tugomba gushingira ku ihame ry’uburinganire n’ubwuzuzanye, tukamenya gucungana neza imitungo tudasesagura, nkeka ko nta cyatunanira mu gihugu gifite umutekano gutya kandi n’ijambo abagore twasubijwe ntitwaritatira”.
Depite Uwingabe yasabye abayobozi kwegera abaturage no kurushaho kubasobanurira gahunda zibashyirirwaho kugira ngo zirusheho kubateza imbere harimo no gushishikariza abagore gukora bakiteza imbere.
Ubundi buryo abagore bagiye kwifashisha mu gufasha bagenzi babo ni ukubaremera no kubaha ibyo kurya n’amatungo yo korora.


text:
Akarere ka Burera:Meya Uwambajemariya Florence akomeje gutoteza Noheli Emmanuel
Igitugu n’iterabwoba iyo byimikajwe n’umuturage umuyobozi arabirwanya,ariko iyo umuyobozi abikorera umuturage bisa bako umukuru w’igihugu azagena umwanya wo kuzabasura bakabona kuvuga akarengane bakorerwa.Iyo havuzwe akarengane gakorerwa umuturage gakozwe n’umuyobozi nkako meya w’akarere ka Burera Uwambajimariya akorera umwalimu Noheli wibaza aho tuva n’aho tujya muri cya cyumweru cy’ubumwe n’ubwiyunge. Umuturage ati:Ese abiyunga ntibahera no kumakimbirane nkayo meya Uwambajemariya akorera Noheli .Guverineri Bosenibamwe Aime akomeje gukingira ikibaba Uwambajemariya Florence
Bamwe bati: Akarengane gakorerwa Noheli Emmanuel mu karere ka Burera kazashira ryari? Dore uko gateye:Ku itariki ya 21/01/2015, Noheli Emmanuel yandikiwe n’ubuyobozi bw’Akarere ka Burera ibaruwa imuvana k’u buyobozi bw’ikigo cy’amashuri abanza ya Cyanika imwohereza kwigisha kuri G.S Butete. Bamwe bati:Noheli yaratotejwe abura kirengera kubera ko Uwambajemariya ashyigikiwe na Guverineri w’intara y’amajyaruguru Bosenibamwe Aime.Ibaruwa yavanaga Noheli ku kigo cy’ishuri imujyana ku kindi yanditswe n’uwari Umuyobozi w’Akarere wungirije ushinzwe imibereho myiza y’abaturage Madamu Uwambajemariya Florence (ubu niwe muyobozi w’Akarere ka Burera)muri cya cyumweru itangazamakuru ryakoreraga mu karere ka Musanze na Burera twumvise izo nkuru tubanza kwegera bamwe mu balimu bakoranaga na Noheli ndetse nabandi bo mu nzego zizewe za Leta kugirango tumenye ako karengane uko katangiye,gusa bose banze ko amazina yabo yatangazwa kubera impamvu z’umutekano wabo. Uwambajemariya Florence Meya w'akarere ka Burera,ategekesha igitugu
Bose badutangarije ko Uwambajemariya yirukanye Noheli amusimbuza umugabo we bwana Mukibi Joseph wakoraga mu by’amabuye y’agaciro. Bwana Noheli amaze gusesengura ibaruwa yandikiwe n’Akarere ka Burera, yasanze harimo akarengane gakabije, yitabaza:Secretariat ya FPR i Burera:Tel 0788792169 ndetse nabandi batandukanye kugirango bamukorere ubuvugizi.Kubera ibibazo izi nzego zabajije ubuyobozi bw’Akarere ka Burera bakabura ibisubizo, bahise bakura Mukibi Joseph k’ubuyobozi bw’ikigo mu kwezi kumwe, bashyiraho uwitwa Habimana Bonaventure ufite Tel 0788649417.
Tuganira na Noheli Emmanuel yadutangarije ko yibwira ngo birangiriye ariko, akomeza kwigisha mu kigo cya Butete aho bamushyize. Noheli we ati: gusa birababaje kandi biranagayitse kubona naragiye kwibariza Padiri ushinzwe amashuri Gaturika muri Diyosezi ya Ruhengeri ufite Telefoni nimero 0788401679 akambwira ukuri ko atigeze yandikira ubuyobozi bw’Akarere ka Burera abasaba ko nahindurirwa inshingano, ko bamubeshyeye. Noheri yakomeje adutangariza ko meya Uwambajemariya yakomeje kumutoteza bikabije agashyiramo imbaraga z’umurengera. Noheli ati:Icyababaje kurushaho, ni uko mu kwezi kwa Gashyantare 2016, uwari umuyobozi w’Akarere wungirije Madamu Uwambajemariya Florence akimara kuba umuyobozi w’Akarere ka Burera, yahise ahagarika umushahara wanjye nta mpamvu kugira ngo amunanize.
Igihe twari ku karere ka Burera twabajije bamwe mu bizerwa ba Leta bahakorera ku kibazo cya Noheri kugirango twumve uko gihagaze? Badutangarije ko ngo Noheli yabonye umushahara we uhagaritswe yahise yandikira Akarere ka Burera ibaruwa isaba gusubizwa ku rutonde rw’abarimu bahembwa na Leta ayishyikiriza DEO w ‘Akarere ka Burera ari kumwe na SEO w’umurenge wa Cyanika, barumusubizaho nyuma y’amezi atatu.
Kubera inguzanyo Noheri Emmanuel asanzwe afite mu Mwalimu Sacco, yahuye n’ibibazo bikurikira:
- Kwishyura ubukererwe bw’amezi atatu atishyuye bitewe n’umukoresha;
- Kwishyura inyungu z’ibihano z’amezi atatu atishyuye bitewe n’umukoresha none akaba amaze amezi icyenda nta faranga na rimwe afata kubera ibyo bihombo byose yatewe n’umukoresha.
Noheri Emmanuel arifuza ibi bikurikira:
- Guhembwa imishahara y’amezi atatu atahembwe(Gashyantare, Werurwe na Mata),
- Gusubizwa inyungu z’ibihano yatewe n’umukoresha,
- Guhabwa uburenganzira nk’ubw’abandi banyarwanda akarengane kakarangira burundu. Nyuma yaha rero nashatse umuyobozi w’akarere ka Burera Uwambajemariya kugirango tuvugane ku kibazo afitanye na Noheli aranga nyuma nza kumuhamagara kuri telephone ye igendanwa 0788451707 hari tariki 03/10/2016 sasita n’iminota icyenda.
- Twamubajije ikibazo kiri hagati ye n’umwalimu witwa Noheli Emmanuel adutangariza ko ntacyo yavuga ko ushaka amakuru amusanga ku karere. Aha rero birahabanye cyane kuko twagiyeyo akanga kugira icyo atangaza akavuga ko agiye kuyobora inama. Akarengane gakorerwa mwalimu Noheli ababishinzwe nibakurikirane amazi atararenga inkombe.Ingenzinyayo com


text:
Guhera muri Gicurasi 2018, ibura rya sima cyari ikibazo gikomeye, bitewe n’imirimo yo gusana uruganda rwa sima “CIMERWA”, yatumye sima igabanuka n’ibonetse nkeya ikagurishwa ku giciro cyo hejuru.
Hagati y’Ukwezi kwa Mata na Kanama 2018, icyo kibazo cyarushijeho gukara, ku buryo hari abari bafite imishinga yo kubaka bayihagaritse bitewe n’uko sima yari ihenze cyane, kandi ari kimwe mu bintu by’ingenzi bikenerwa mu bwubatsi .
Icyo gihe Kigali Today yakoze ubushakashatsi kuri icyo kibazo, isanga hari aho abafundi bageraga ku kazi bagasubizwa mu rugo kubera ko nta sima yabonekaga.
Ngo n’iyabonekaga yabaga ihenze cyane. Urugero umufuka wa sima ya Cimerwa, Hima, Simba na Twiga wagurishwaga hagati ya 10.500Frw na 11.000Frw mu Mujyi wa Kigali, ukagura 14.000Frw mu ntara.
Bheki Mthembu, Umuyobozi wa CIMERWA yabwiye Kigali Today ko imirimo yo gusana uruganda ari yo yatumye umusaruro ugabanuka.
Ku itariki 10 Ukuboza 2018, Mthembu yongeye gutangaza ko uraganda rwongeye gukora sima ihagije ndetse n’ibiciro bikaba byasubiye uko byahoze mbere.
Yagize ati “Uruganda rwongeye gukora sima ihagije nk’uko byahoze, ku buryo ihaza isoko rihari”.
Cimerwa yashoye miliyoni zigera ku 170 z’Amadorari y’Amerika kugira ngo ivugurure uraganda, ikore sima ihagaje ijyanwa no ku masoko yo mu bihugu duturanye nko muri Congo no mu Burundi
Ndemeye Albert ucuruza sima yabwiye Kigali Today ko ibiciro bya sima byamanutse bigasubira uko byahoze.
Ati “Ikibazo dufite ni ukubwira abari baracumbitse imirimo y’ubwubatsi, bakayicumbukura bakaza kutuguraho sima kuko ibiciro byaragabanutse, urugero nka sima ya Twiga iragura 9.100Frw mu gihe yari yazamutse ikagera ku 15.000Frw.
Ndemeye yemeza ko hari abacuruzi babonye ko hari ikibazo cya sima, bazamura ibiciro cyane, ariko ubu ngo byarangiye kuko sima yabonetse,ibiciro byasubiye uko byahoze.
Mu Karere ka Muhanga umufuka wa sima ya Cimerwa na Hima uragura 8.700 Frw, mu Karere ka Musanze sima ya Cimerwa 8.600Frw na 9000Frw.


text:
Mbere ya 1994, nta n’umwe mu baturanyi ba Rukeratabaro Theodore wibazaga ko izina ry’uyu mufundi wabaye umujandarume ryazarenga imbibi z’umurenge avukamo wa Mururu mu karere ka Rusizi. Ko “umwana witonda kandi wubaha” yazavugwa mu buyobozi by’ibitero bizamugira ikimenyabose muri jenoside yakorewe abatutsi! Urungano n’abaturanyi barakibaza kuri uru rugendo rwamugejeje mu gihugu cya Suede, aho ubu, nyuma yo gukatirwa igifungo cya burundu, aburana mu bujurire uruhare akekwaho muri jenoside.
Ni bande bazi Rukeratabaro Theodore? Mu bantu barenga ijana bateraniye mu nama y’umutekano y’umurenge wa Mururu, nta n’umwe utarumvise iri zina. Abagize imiryango y’abarokotse jenoside muri uyu murenge bo bemeza ko bose bamuzi mu bigwi bye, mu gihe abari abaturanyi bo ku Winteko bamuzi nka mwene Binenwa Yohani, wo mu muryango w’Abakurankota “wavugwagamo abahutu n’abatutsi”, umwana witonda “wahindutse nk’ijuru”. Umwe mu baturanyi, wiswe Gatera Didier kubera umutekano, agira ati “twatunguwe na wa mwana w’ijwi ry’uruberereza (ijwi ryoroheje ry’umuntu w’umugwaneza) agaba ibitero ku baturanyi, abarasa, yicisha inkota…twabonye koko ko ijuru ryaguye!”Ngo ahantu hose abantu bicwaga, abantu bazaga bavuga bati “Tewodori yamaze abantu…twe tukagira ngo ni Sindikubwabo.( Sindikubwabo Theodore, perezida wa guverinoma y’Abatabazi), naho ni mwene Binenwa.”
Nyirabayazana ni ubufundi muri Jandarumori
Kwa Binenwa, ku Karambo, bari abahinzi nk’abandi, beza urutoki n’indi myaka, barya bagahaga, ariko nta matungo bagiraga; kwa Binenwa bariho nk’abandi baturanyi. Uriya muturanyi Gatera yibuka ko Rukeratabaro ari we wenyine washoboye gukora akazi ka Leta muri uyu muryango. Yibuka rwose ko “nta kabi k’uyu muryango, nta kabi ku muhungu wabo!” Na none umwe mu rungano rwa Rukeratabaro biganye amashuri abanza n’ay’imyuga bitaga CERAI, unavuga ko yamufashije gutangira kubaka akazu yacururizagamo ku Karambo, ahaje kwitwa kuri “burigade” hari bariyeri yatikiriyeho abatutsi benshi, na we atangazwa n’impinduka zabaye kuri mugenzi we. Agira ati “naratunguwe pe! Twigana, dukinana agapira n’utundi dukino, tuganira nk’abasore nta bugome namubonanaga”. Mu 1990, ubwo FPR Inkotanyi yatangizaga urugamba rwo kubohora igihugu, ngo bombi bakoraga akazi k’ubufundi, Rukeratabaro yubaka ikigo cya Jandarumori ku ka Cyangugu. Uyu mugenzi we agira ati “ nyuma numvise ko yinjiye muri jandarumori. Bivuze ko yizewe, akigishwa, akanyurwa, akinjira mu kazi nk’umujandarume.” Kimwe n’abandi basore ngo bashishikarizwaga kujya guhashya umwanzi.
Nyuma y’igihe gito, kitarenze imyaka, Rukeratabaro yaratashye ngo yemeza ko “akazi ka gisirikare yakanze”. Ashinga akaduka, agacuruzamo utuntu twinshi turimo inzoga n’amandazi; ariko akanacuruza n’imyenda ya caguwa mu isoko rya Kamembe. Gusa imvugo y’uko yavuye muri Jandarumori ku bushake bwe ngo yatangiye kujya ishidikanywaho kubera uruhurirane rw’ibikorwa bye na gahunda za politiki yari iriho. Umuturanyi wo ku Winteko, wiswe izina ry’umutekano rya Sinamenye, yibuka byinshi muri byo. Uretse ubwo bucuruzi bwe, Rukeratabaro ngo yari afite urubyiruko yatozaga ibintu nk’ibya gisirikare, ibyagaragaraga ni nka “mucaka mucaka” babyukiragamo. “Nyuma twatunguwe n’uko aba bose ari bo baduteraga za gerenadi”. Na none ngo nyuma gato y’ishingwa ry’ishyaka CDR Impuzamugambi na Bucyana Maritini wavukaga hafi aho hitwa I Tara, umuryango w’Abakurankota wacitsemo ibice uvukamo ishyirahamwe ryiswe UBEMFI (Ubumwe bwa Bene Mfizi) , ryagize uruhare rukomeye muri jenoside yakorewe abatutsi ku Winteko n’ahandi.
Ubumwe bwa bene Mfizi
Ese mu gisekuru cy’Abakurankota haba harimo uwitwaga Nkota? Baba abaturanyi, yaba se umwe mu muri uyu muryango wabibajijwe, nta n’umwe ufite igisubizo gihamye. Hari abemeza ko ari ukubera kugaragaramo abataratinyaga kugira urugomo, ubugome, kudatinya…Ibi byenda gusa n’amateka avugwa n’umusaza Yaramba Noheli, wahinduriwe izina, ushingira iri zina kuri umwe mu basekuru babo witwaga Rududura, umuhinza wari utuye hagati ya Karambo na Bugayi. Ngo iyo yabonaga umuntu utahazwi yagiraga ati “iyi nkoko itatoreraga hano ni iya he?”. Ubwo ngo bakamujyana ahitwa mu gihondohondo bakamwica, akenshi atewe inkota. Ibi ngo byagiye bibaho mu bihe bitandukanye ku miryango yimukiraga muri kariya karere, irimo iy’abatutsi b’Abakongeza, Abahire n’Abasate, n’ubundi bahizwe bakarimburwa muri jenoside.
Sekuruza w’Abakurankota yitwaga Mfizi. Gusa mu bakurankota barimo nk’abakomoka k’umuhungu Ntacyabukura wari ufite abagore babiri, umwe i Gihango undi ku Winteko. Ngo mu gihe abo ku Winteko bicaga abatutsi, ab’i Gihango bo baricwaga! Amanyura yari muri uyu muryango ngo yatumye mu 1992 havuka umuryango ushimangira ubumwe bw’Abakurankota. UBEMFI, Ubumwe bwa Bene Mfizi, itangira bahana amafaranga, ariko baheza “abihutuye”, bakora inama zirimo umuhezo, zaje kuvamo izo guhiga abatutsi. Umusaza Yaramba agira ati “iyi UBEMFI ni umwe mu musaruro Rukeratabaro yari akuye mu kazi ka Leta, dore ko ari mu bayishinze banayiyoboraga, ni kimwe mu kiguzi yishyuye abayobozi bamuhaye akazi”.
Umwana utazwi washinjuwe na Perefe
“Tekereza na we mwene Binenwa wo ku Kabahinda, aho perefe muzima uyobora perefegitura yose amumenya, kugeza ubwo ajya kumushinjura mu rukiko!”. Ibi umukecuru T.M abivuga atangaye cyane. Uretse ibitero byo ku Winteko, Nyakanyinya na Mibirizi, Rukeratabaro anakurikiranywe n’urukiko ku bwicanyi bwabereye muri sitade Kamarampaka, bivugwa ko bwayobowe n’uwari Perefe Bagambiki Emmanuel ubwe wari perefe wa Cyangugu. Uyu yaje kugirwa umwere n’urukiko mpanabyaha mpuzamahanga rwashyiriweho u Rwanda [TPIR]. Abakurwaga kuri Kamarampaka ngo bajyanwaga kwicirwa ahitwa mu Gatandara, aho bamwe ngo babaryaga bimwe mu bice by’umubiri birimo umutima!
Umwe mu babyeyi barokotse jenoside ariko wakorewe iyicarubozo rishingiye ku gitsina we yemeza Rukeratabaro atari ashamadutse ku buryo yakamenyanye n’abayobozi. Izi soni cyangwa se kudashamaduka ngo bigaragarira ku buryo “interahamwe ze zinjiraga zidakoma, nta no guhumeka, ku buryo kumenya n’ugiye kuguhemukira agusambanya byari bigoye”. Iki gikorwa ngo cyaberaga mu nzu bari barakusanyirijwemo ayita BURENDE, bagomba kurindirwamo umutekano!
Ku wa 27 Kamena 2018, ni bwo Rukeratabaro Theodore, ubu ufite imyaka 50 y’amavuko, yahamijwe n’urukiko rwa Stockholm muri Suede ibyaha bya jenoside n’ibyaha byibasiye inyokomuntu, maze rumuhanisha igifungo cya burundu. Icyo yahanaguweho icyaha cyo gusambanya abagore ku ngufu, nka kimwe mu bigize ibyaha byibasiye inyokomuntu. Mu rwego rw’ubujurire, urubanza rwe, rwatangiye muri Nzeri 2018, ruteganyijwe gusozwa muri Werurwe 2019.
Sehene Ruvugiro


text:
Muraho basomyi ba IMIRASIRE.Com? Ni mumfashe mungire inama. Ndi umukobwa w’imyaka 22 ukibana n’ababyeyi. Mu gipangu cyacu harimo umusore uhakodesha ariko amaze kundwaza umutwe kubera imiterere ye ituma mwifuza uko mubonye.
Muraho basomyi ba IMIRASIRE.Com? Ni mumfashe mungire inama. Ndi umukobwa w’imyaka 22 ukibana n’ababyeyi. Mu gipangu cyacu harimo umusore uhakodesha ariko amaze kundwaza umutwe kubera imiterere ye ituma mwifuza uko mubonye.
Mu by’ukuri nta kintu na kimwe mbuze kuko buri kimwe cyose mu rugo barakimpa, gusa ntibabasha kunkora aho ntikora. Uwo musore tubana mu gipangu ni umusore mwiza w’ibigango mbese buri mukobwa wese yakwifuza gukundana nawe kuko yaba mu mico no mu myitwarire ni ntamacyemwa.
Uyu musore ntakunda kuba ari mu rugo kuko afite akazi abyuka agenda agataha nimugoroba . Mu gihe atashye rero akunda kuza mu rugo kutuganiriza nkakunda ibiganiro bye cyane. Mu by’ukuri sindi umukobwa w’indaya ndetse sinkunda no gusambana pee gusa iyo mbonye ibituza by’uyu musore numva ubushyuhe bw’umubiri buzamutse nkumva ndamushatse.
Ngera geza kubyikuramo bikanga kuko muri weekend yirirwa mu rugo kandi aba arimo guterura ibyuma nareba imiterere y’umubiri we nkumva ndamushatse cyane. Nta mukunzi mfite gusa nawe simukunda nka Boy friend ariko mba mufitiye irari ry’umubiri cyane pe.
Ikindi kiyongeyeho ntinya kuba natwarira inda mu rugo cyangwa nkandura SIDA kuko byababaza ababyeyi kandi sinifuza icyababaza Mama wanjye. Ni mungira inama y’icyo nakora.
Mumbabarire kandi sinivuge izina.
Murakoze Imana ibahe umugisha!
Ibitekerezo
Uzabimubwire maze umubwize ukuri =nitwa phabrice nkora muri stdio muri uganda 0725005556 Reply
Uzabimubwire maze umubwize ukuri =nitwa phabrice nkora muri stdio muri uganda 0725005556 Reply
Uzabimubwire maze umubwize ukuri =nitwa phabrice nkora muri stdio muri uganda 0725005556 Reply
IHANGANE UMUBWIRE KO UMUKUNDA, KUKO NAWE WABONA AGUTEKEREZA AKABA YARAGUTINYE MWANA. Reply
utuyehe ngo tukugire inama? Reply
ntuzemere gusambana ntuzikwaricyaha byikuremo utegereze uwawe utababaza ababyeyi watwaraninda utateganije urumva uje murwiherero ubyereki Imana iragukiza icyonikigeragezo ukwiriye kugitsinda Imanigufashye 0788759460 irinde gushyukwa Reply


text:
Rwanda | Umudugudu wa Nyarucyamu III wakoreye umuturage ikarita izajya imufashwa kubahiriza imihigo y urugo
Nyarucyamu ya gatatu ni umwe mu midugudu yo mu kagari ka Gahogo mu murenge wa Nyamabuye ho mu karere ka Muhanga, Uyu mudugudu wiremeye amakarita yo gufasha abawutuye kubahiriza imihigo ya buri rugo kuko ngo ifasha iterambere ry’imiryango nk’uko bisobanurwa n’umuyobozi w’uyu mudugudu Oliver Musaniwabo.
Avuga ko aya makarita ari bo bambere bayashyize ahagaragara bagatangira kuyakoresha. Aya makarita uyu mudugudu wayakoze kuko ngo hari abaturage bangaga gushyira mu bikorwa iyi mihigo kubera ubushake buke kandi bikagira ingaruka ku miryango yabo.
Mu ngero yatanze yagize ati: “nk’ubu hari abaturage bangaga gutanga amafaranga y’ubwisungane mu kwivuza [mutuelle de santé]kandi bafite ubushobozi, twajyaga aho bapagasirizaga tukababwira ko babahemba igice andi bakayaduha tukishyura ubwisungane bw’umuryango wabo none ubu abo bantu bivuza nezaâ€.
Musaniwabo avuga ko aya makarita yatumye abaturage bagira umuco wo gukunda imihigo, ati: “twagize umuco wo kujya duca muri buri rugo tureba ibyo batujuje none ubu barabimenyereye baba bazi ko bagomba kuba bafite ibisabwa kandi abamaze kubigeraho bari kubona akamaro k’imihigo mu rugoâ€.
Iyi karita iriho ibyo umuturage agomba kuzuza birimo umuganda, irondo, ubwisungane mu kwivuza, umusanzu w’uburezi, rondereza, umusarani, ikimoteri cyangwa umufuka w’imyanda, umuharuro uteyeho indabo, kuringaniza imbyaro, icyobo gifata amazi, kuzigama muri banki, abana bose bariga, gusoma no kwandika, akarima k’igikoni, kororera mu kiraro, yashyingiwe byemewe n’amategeko ndetse niba aba mu ishyirahamwe.
Ibi bikaba aribyo ubuyobozi bw’umudugudu buhora bureba ko umuturage abyujuje. Uyu mudugudu kandi wishyiriyeho uburyo bwo gucunga umutekano, aho bashyizeho abantu 12 bazajya barara irondo muri uyu mudugudu.
Musaniwabo avuga ko aba bantu uko ari cumi na babiri bahembwa amafaranga atangwa n’abaturage aho buri muntu ahembwa amafaranga ibihumbi 15 ndetse n’umwe wa 13 ushinzwe kureba uko bakora agahembwa amafaranga ibihumbi 25.
Uyu mudugudu ni umwe mu midugudu mike mu Rwanda ibasha kugira inyubako ikoreramo kuko bakorera mu nzu bakodesha amafaranga ibihumbi 25 ku kwezi.
Nk’uko bitangazwa n’umuyobozi wawo ndetse n’abawutuye ngo babashije kwiyubakira iriba rya kijyambere ryatwaye amafaranga agera kuri miliyoni, ibihumbi 600 muri yo yatanzwe n’abatuye uyu mudugudu andi ibihumbi 400 atangwa n’ubudehe.
Mu rwego rwo gufasha abakene bo muri uwo mudugudu, umuyobozi wawo avuga ko baguriye imashini idoda umugore umwe w’umukene kandi ubana n’ubwandu bwa virus itera SIDA, baha n’abandi babiri bakennye kurusha abandi igishoro cyo gucururiza mu isoko.


text:
Imihigo si irushanwa, ni ugukorera ku ntego ngo abantu batere imbere
Egide Rugamba, umuyobozi ushinzwe igenamigambi muri MINALOC
Abayobozi b’inzego z’ibanze barahamagarirwa kurangamira impinduka nziza n’iterambere ry’abaturage babatoye kurusha guhatanira kugaragara neza mu myanya ya mbere itangwa igihe cyo kwesa imihigo.
Umyobozi ushinzwe igenamigambi muri minisiteri y’Ubutegetsi bw’igihugu mu Rwanda, bwana Rugamba Egide yabisabye abayobozi b’Uturere tw’Intara y’Uburasirazuba mu nama mpuzabikorwa bagiranye ku wa 30 Ukuboza 2011 mu Karere ka Rwamagana.
Iyi nama yigiwemo byinshi birimo no kureba aho Intara y’Uburasirazuba igeze ihigura imihigo yiyemeje kugeraho mu gihe cy’umwaka kizarangira muri Kamena 2012 yasabye abayobozi b’ibanze bose kujya bahiga imihigo ishoboka kandi ifasha kuzamura imibereho myiza y’abaturage, bakayisesengura kenshi ngo barebe ikijyanye n’ibyifuzo by’abaturage kandi bakayisohoza neza bagamije ineza y’abaturage aho kureba amanota atangwa mu nzego z’ubuyobozi.
Bwana Rugamba ati “Imihigo ibereyeho gutuma abantu biha intego kandi bakazigeraho neza ariko si irushanwa rigamije guhemba aba mbere no kunenga abanyuma.â€
Uyu muyobozi yagaragaje ko imyanya ya mbere n’amanota bidahagije ngo abantu bitwe ko bakoze neza. Agira ati “Niba hasuzumwe Uturere 7, byanze bikunze hazaba aka mbere n’aka karindwi, ariko ntitwaba dutera imbere Akarere ka mbere kabaye gafite amanota 30%. Nanone Akarere kakoze byiza ku gipimo cya 80% ntikaba kitwaye nabi n’iyo utundi twose twaba tukarusha twaragize hejuru ya 81%. Uwaba uwa mbere afite 30% yitwa ko ari uwa mbere ariko ntaba yageze ku ntego akwiye.â€
Uyu muyobozi yashishikarije abayobozi kubera urugero abaturage bose mu gukora ibikorwa byiza bizamura iterambere kandi bigahindura imibereho myiza kurusha uko abantu babayeho iki gihe.
Â


text:
Mu gitaramo kibanziriza Umunsi ngarukamwaka w’Intwari, Shyaka Theobald Perezida w’Inama Njyanama y’Akarere ka Muhanga yibukije Urubyiruko ko rugomba kwirinda ubunebwe rugaharanira ibikorwa by’ubutwari.
Igitaramo cyari cyiganjemo urubyiruko rwari rufite amatsiko yo kumva amateka y’abaranzwe n’ubutwari kugera no ku kuhasiga ubuzima.
Sheikh Kajeguhakwa Ismael yavuze ku butwari bw’abami Ruganzu Ndoli wabohoye u Rwanda rwarigaruriwe n’abanyoro, Kigeli IV Rwabugiri waguye u Rwanda ndetse n’Intwari ziri mu byiciro bitandukanye Abanyarwanda bibuka ubu.
Kajeguhakwa yavuze ko ubwo butwari baburaze ingabo zahoze ari iza RPA zabohoye igihugu ubu kikaba kiri mu rugamba rw’Iterambere narwo rusaba intwari.
Shyaka Theobald Perezida w’Inama Njyanama y’Akarere ka Muhanga, avuga ko gukomeza ubutwari mu cyerekezo u Rwanda rwahisemo nk’uko n’insanganyamatsiko y’uyu munsi ibivuga, nta wabigeraho ashyize amaboko mu mufuka, ko bisaba ko Urubyiruko rwiremamo indangagaciro zishingiye ku butwari.
Ati:”Ndabizeza ko mu cyerekezo 2050 nimudacika intege muzaba mufite ubukungu buri hejuru”.
Umuyobozi w’Akarere ka Muhanga Uwamariya Beatrice avuga ko kuba intwari bitagombera imyaka myinshi y’ubukure.
Ati “kuko ababohoye igihugu bari nkamwe Urubyiruko mwicaye aha“.
Umunsi w’Intwari ku rwego rw’Akarere uzizihirizwa mu Mudugudu wa Rutenga mu Murenge wa Nyamabuye.
MUHIZI Elisée
UMUSEKE.RW/Muhanga.


text:
Muri make kandi byihutirwa
Uko turi:
Abaroma 3.23 «nta tandukaniro, kuko bose bakoze ibyaha ntibashyikira ubwiza bw’Imana»
Hagomba kubaho impinduka imbere mu mutima:
Yohana 3.7 «bibakwiriye kubyarwa ubwa kabiri»
Icyangombwa cyihutirwa:
Ibyakozwe n’Intumwa 17.30 «Nuko iyo minsi yo kujijwa Imana yarayirengagije; ariko noneho itegeka abantu bose bari hose kwihana.»
2 Abakor.6.2 «Dore none niwo munsi wo gukirizwamo.»
Ubasha kwitegereza hirya no hino maze ukabona impanuka ziba buri munsi.
Ejo ahari igihe kizaba cyarenze.
Hari itegeko ryo kwirinda (icyatera impanuka cyose kibasha kuviramo urupfu kigomba kwirindwa uko bishoboka kose) rigenda rikurikizwa na bose, ndeste n’inkiko tizasigaye : nyamara hari igikomeye kurushaho, gifite ingaruka iremereye, ni uko warinda ubugingo bwawe urubanza rw’iteka !! ese aho ntukurikiza iryo tegeko ryo kwirinda ? niba ari byo, uri uwo guitegereza gucirwaho iteka!
Inzira y’agakiza:
Yohana 3.16 «Kuko Imana yakunze abari mw’isi cyane, byatumye itanga Umwana wayo w’ikinege, kugira ngo umwizeye wese atarimbuka, ahubwo ahabwe ubugingo buhoraho. »
Yohana 3.36 «uwizera uwo Mwana , aba abonye ubugingobuhoraho, ariko utumvira uwo Mwana ntazabona ubugingo, ahubwo umujinya w’Imana uhora kuri we. »
Yohana 5.24 « Ni ukuri, ni ukuri, ndababwira yuko uwizera ijambo ryanjye akizera uwantumye, aba afite ubugingo buhoraho, kandi tazacirwaho iteka, ahubwo aba avuye mu rupfu ageze mu bugingo »
Abaroma 3.24 «Ahubwo batsindishirizwa n’ubuntu bwayo, ibibahereye ubusa, kubwo gucungurwa kubonerwa muri Yesu Kristo»
Agakiza ku buntu:
Abaroma 3.28 «Duhamije yuko umuntu atsindishirizwa no kwizera atri imirimo itegetswe n’amategeko.»
Abefeso 2.8 « Mwakijijwe n’ubuntu kubwo kwizera,ntibyavuye kuri mwe, ahubwo ni impano y’Imana »
Icyemezo
Yohana 10.29 «Data wazimpaye aruta bose, nta wabasha kuzivuvunura mu kuboko kwa Data.
Ese amadini yose ni meza? Amadini atandukanye ahora agira ati: «kora, kora»; ubukristo bwo bukagira buti «Yesu yarangije byose»; amadini atandukanye agusaba kugira icyo UKORA ubone kuronka agakiza; ubukristo bwo BUHA impano y’ubuntu
Biblia ikubwira uwo uriwe
Mbere ya byose ubanze USOME igice cya 3 cy’ubutumwa bwiza bwa Yohana (muri Biblia yawe)
Biblia itubwira ko abantu bose , abato ndetse n’abakuru, ari abanyabyaha kandi bakaba kure y’Imana.
Abaroma 3.10-23 «Nta wukiranuka numwe… Nta wukora ibyiza numwe… Kubaha Imana ntikuri imbere yabo…Kuko bose bakoze ibyaha ntibashyikira ubwiza bw’Imana.
Tito 3.3 «kuko natwe kera twari abapfapfa, tutumvira, kandi tuyobagurika, turi mu bubata bw’irari ribi n’ibinezeza bitari bimwe, duhora tugira igomwa n’ishyari, turi abo kwangwa urunuka, natwe twangana. »
Abefeso 2.3 « Kandi natwe twese twahoze muri bo,dukurikiza ibyo kamere yacu yifuza, tugakora ibyo kamere n’imitima yacu byishakira kandi kubwa kavukire yacu twari abo kugirirwa umujinya, nk’abandi bose. »
Danyeli 5.25: Mene, Mene, Tekeli, Ufarisini bisobanura ngo :
Imana ibaze imyaka umaze ku ngoma iyishyiraho iherezo, wapimwe ku bipimo ugaragara ko udashyitse,uragawe.
Ibidukwiriye – Ibigu kwiriye!
Dusabwa guhinduka rwose mu mitima, nibyo Imana yita kubyarwa ubwa kabiri (Yohana 3), mu buryo bwimbitse rwose atari uguhindura gusa imyifatire yo mu buzima.Uko guhinduka kwitwa guhindukira, atari kugerageza kwitwara neza no kubinoza. Ntabwo Imana yishimira kugira ingeso kuba iza gikristo. Guhindukira ntitubyumvamo guhindura idini, ahubwo nukwakira ku bushake inkuru nziza ya Yesu Kristo, bikaba bijyana no kwatura ibyaha byose imbere y’Imana, no kwemera binyuze mu kwizera umurimo w’impongano wa Yesu ku musaraba.
Iyo mpinduka yo mu mutima isaba icyo Ijambo ry’Imana ryita kwihana:
Luka 15.18 «Reka mpaguruke, njye kwa data, mubwire nti: Data, nacumuye iyo mw’ijuru no mu maso haye, ntibinkwiriye kwitwa umwana wawe. »
Ibyakozwe n’Intumwa 17.30 «Nuko iyo minsi yo kujijwa Imana yarayirengagije ; ariko noneho itegeka abantu bose bari hose kwihana »
Luka 24.45-47 «Maze (Yesu) abungura ubwenge; ngo basobanukirwe n’ibyanditswe. Ati : niko byanditswe ko Kristo akwiriye kubabazwa no kuzuka ku munsi wa gatatu, kandi ko kwihana no kubabarirwa ibyaha bikwiriye kubwirwa amahanga yose mw’izina rye.»
Ibyakozwe n’Intumwa 26.20 «Maze mbwira…n’abanyamahanga mbabwiriza kwihana no guhindukirira Imana.»
Sur la repentance, voir aussi rubrique spéciale à une autre page
Isi ntizahoraho iteka . Yaba none cyangwa se ikindi gihe (Biblia ibivuga ibihamya ariko itagaragaza igihe), icyakora uyu ni umunsi w’agakiza. Amateka ya Titanic atwibutsa ko byose bibasha kugira iherezo mu kanya nk’ako guhumbya.
Twazarokoka dute niba twirengagije agakiza gakomeye k’Imana?


text:
Mu birori byo kwizihiza umunsi mpuzamahanga wa mwarimu ku rwego rw’umujyi wa Kigali byabereye mu Karere ka Gasabo, Umunyabanga wa Leta ushinzwe amashuri abanza n’ayisumbuye Munyakazi Isaac yahamije ko kugeza ubu nta mwarimu uragaragarwaho n’umusaruro muke bitewe n’uko ahembwa amafaranga make.
Munyakazi yashimye abarezi kuko bakora akazi kabo nk’impano kandi bakanezezwa no kubona hari abo bageza ku rwego rushimishije aho kwita ku cyo bakuramo.
Yagize ati: "Ubu umusaruro abarezi bacu batanga urashimishije kuko nta wari bwice akazi ngo kuko yinubira umusaruro kamuha. Kuba umushahara wabo utajyanye n’agaciro k’ibiribwa ku isoko na Leta irabibona kandi ikomeje gushakisha uko yabikemura dore ko na bo bazi amikoro y’igihugu uko angana”.
Akomeza avuga ko Leta iri gukora uko ishoboye ngo mwarimu abone icyubahiro akwiye. Anakomeza ashishikariza abarezi gukoresha neza umwarimu SACCO Leta yabashyiriyeho ubaha inguzanyo yishyurwa ku nyungu nto kugira ngo babashe kwiteza imbere.
Muri ibi birori uwakoresheje neza iyi nguzanyo ku rwego rw’intara yahembwe moto ndetse n’umwarimu wahize abandi ku rwego rw’intara.
Mu mujyi wa Kigali Mukangenera Bertilde wigisha ku rwunge rw’amashuri rwa Kimironko ya kabiri niwe wahembewe gukoresha neza inguzanyo y’Umwarimu SACCO, akaba yahembwe moto na mudasobwa.
Mukangenera avuga ko SACCO ari yo igenzura abatetse inguzanyo bakanayikoresha neza, maze igatangaza uhemberwa guhiga abandi.
Yakomeje avuga ko we akora ubucuruzi no kubaka amazu akayagurisha, bityo bikamufasha kwishyura neza no kwiteza imbere.
Umunyamabanga wa Leta ushinzwe amashuri abanza n’ayisumbuye, Isaac Munyakazi n’umuyobozi w’Akarere ka Gasabo bahereza Moto y’ishimwe umwarimu witwaye neza
Naho Uwimana Pierre Celestin wigisha kuri GS. Kabuga catholic niwe wahize abandi mu mujyi wa Kigali. Yavuze ko ibanga yakoresheje ari ukwitangira akazi no kuba inyangamugayo haba ku kazi ndetse n’aho atuye. Yavuze ko kuba yarabashije kugarura abana 12 bari barataye ishuri harimo n’umwe uba iwe kuko atagiraga umuryango kandi ari umuhanga ndetse no gushinga Club zikemura ibibazo by’abana, ari bimwe mu byamuhesheje amanota akabasha guhembwa moto.
Abahize abandi ku rwego rw’imirenge mu gihugu hose bahembwe mudasobwa.
Muhongerwa Patricia ushinzwe imibereho myiza mu Mujyi wa Kigali na we wari witabiriye ibi birori byo kwizihiza umunsi mukuru wa mwarimu yasabye abarezi kurushaho gutanga uburezi bwubakiye ku muco n’indangagaciro nyarwanda kuko byazagira uruhare rufatika mu guca ikoreshwa ry’ibiyobyabwenge mu rubyiruko ndetse n’inda zitateguwe.
Uyu munsi wizihizwaga ku nshuro ya 17, ukaba wari ufite insanganyamatsiko igira iti "Umwarimu w’umwuga kandi ushoboye, isoko y’Uburezi n’Uburere bifite ireme".


text:
IRMCT ifite risiti y’abacamanza bigenga 25 bazakorera amashami yombi ya IRMCT nk’uko biteganywa na Sitati. Ku itariki ya 20 Ukuboza 2011, Inteko Rusange y’Umuryango w’Abibumbye yatoye abacamanza 25 bari kuri risiti yariho abakandida benshi yatanzwe n’Inama Ishinzwe Amahoro ku Isi nyuma y’aho ibihugu bigize Umuryango w’Abibumbye bimariye gutanga abakandida babyo.
Sitati ya IRMCT iteganya ko «abantu b’indakemwa mu mico no mu myifatire, barangwa no kutabogama no kuba inyangamugayo kandi bujuje ibya ngombwa bituma mu bihugu byabo bahabwa imirimo y’ubucamanza yo mu rwego rwo hejuru». By’umwihariko, hazirikanwa uburambe abo bacamanza bafite mu kazi ka TPIY cyangwa ka TPIR. Abakandida barenze babiri bakomoka mu gihugu kimwe ntibashobora kuba kuri risiti y’abacamanza.
Abacamanza baza ku cyicaro cy’ishami rya IRMCT igihe bakenewe gusa kandi bisabwe na Perezida. Iyo bishoboka kandi na Perezida abyemeje, bashobora gukorera ahandi hantu hatari ku byicaro by’amashami ya IRMCT.
Abacamanza ntibazahabwa imishahara cyangwa ibindi kubera gusa ko bari kuri risiti. Babihabwa ari uko bamaze gushyirwaho na Perezida kugira ngo bakore imirimo yabo muri IRMCT. Kuri buri rubanza rwose ruburanishwa na IRMCT cyangwa urwo yohereje mu kindi gihugu, uretse imanza zo gusuzugura Urukiko no gutanga ubuhamya bw’ikinyoma, Perezida ashyiraho abacamanza batatu mu bari kuri risiti akaba ari bo bagira Inteko y’Urugereko rwa Mbere rw’Iremezo. Mu bindi bihe byose, Perezida ashyiraho umucamanza umwe rukumbi akura mu bari kuri risiti kugira ngo aburanishe urubanza bireba mu rw’iremezo. Perezida ashyiraho inteko igizwe n’abacamanza batanu kugira ngo bumve ubujurire ku cyemezo cyafashwe n’Urugereko rwa Mbere rw’Iremezo n’Inteko y’abacamanza batatu bo kumva ubujurire ku cyemezo cyafashwe n’umucamanza umwe rukumbi mu rw’iremezo.
Abacamanza batorerwa manda y’imyaka ine kandi bashobora kongererwa manda n’Umunyamabanaga Mukuru amaze kubijyaho inama n’Abaperezida b’Inama Ishinzwe Amahoro ku Isi n’Inteko Rusange. Reba risiti iheruka igaragaza uko abacamanza bakurikirana mu cyubahiro hashingiwe ku Ngingo ya 22 y’Amategeko Agenga Imiburanishririze n’Itangwa ry’Ibimenyetso.


text:
Bigaragara kenshi ku bana bava mu bwana bajya mu bwangavu n’ubugimbi usanga kenshi bazana ibiheri mu maso bigatuma bahora bahangayikishijwe no gusa neza nk’abandi.
Nubwo ibyo biheri biterwa n’imisemburo yo mu mubiri, nta mavuta cyangwa isabune ipfa kuvura iyo misemburo, n’aho bishobotse usanga umuntu asigaranye inkovu mu maso n’amabara ku ruhu bitari byiza, hari inama wakurikiza ukirinda ibyo biheri :
Kwirinda kwisiga amavuta arimo hydroquinone
Kwirinda guhinduranya amavuta
Gukaraba isabune y’ubwoko bumwe ntuhinduranye
Kureka kwisiga amavuta mu maso igihe ubona ufite ibiheri biyaga (bisa n’ibifite ibinure)
Gukaraba mu maso ukoresheje gants de nettoyage kandi kenshi gashoboka ku munsi
Gukoresha ibiribwa bitarimo amavuta menshi
Kugabanya inyama zitukura, cyane cyane izifite ibinure
Kugira isuku ihagije ku mubiri kugira ngo wirinde umwuka mubi uturuka muri ibyo biheri.
Uko warwanya ibiheri biza mu gihe cy’ubugimbi n’ubwangavu
Bigaragara kenshi ku bana bava mu bwana bajya mu bwangavu n’ubugimbi usanga kenshi bazana ibiheri mu maso bigatuma bahora bahangayikishijwe no gusa neza nk’abandi.


text:
Daily Archives: April 24, 2016
Intumwa ya Sekibi Paul Gitwaza Muhirwa yatanzeho igitambo banyampinga ngo ntabazashake mubuzima bwabo!!!
April 23, 2016 Njyanwa mu iyerekwa maze mbona za nkozi zikibi z’abadayimoni zijujubya abakiranutsi,mbona zongera kujyanwa mu butayu bugufiya.Muri abo badayimoni halimo abadayimoni bajujubije umuhanuzi Mukuru w’ibyasezeranijwe hamwe n’Umulinzi mukuru w’ibyasezeranijwe ndetse n’Umuhanuzi Majeshi Leon.
Dore abari muri gakondo uko mwajya musoma amakuru ku inyangeNewss.com
Uburyo bwiza bwo gusoma amakuru yandikirwa ku kinyamakuru inyangeNews ukresheje phone yawe,ukore downloading google+ maze ukore installation muri phone yawe hanyuma tuzajya dukora sharing kuri google+ maze amakuru azajya akugeraho ariko bisaba ko usaba ko inyangeNews iba friend wawe kuri google+


text:
Monthly Archives: June 2016
Abahutu ni batihana amaraso bamennye,nimilimo mibi yo kuroga bakomeje gukorera mu mahanga,ntibazaragwa gakondo ya bakiranutsi.Naho Abatutsi bageze ku nkengero z’ubutayu ngo babwinjiremo bigishwe kubaha Uhoraho Uwiteka Imana ya bakiranutsi!
June 29, 2016 ijambo ry’Uhoraho rinzaho maze rirambwira riti,mwana w’umuntu,dore mu gihugu cy’IBABLON hagiye kuzaba amatora ‘umukuru w’igihugu kandi ayo matora azaba akomeye cyane ku buryo ashobora kuzavamo intambara kubera yuko abahatanira uwo mwanya ntawushaka kwemera yuko atsinzwe mu matora.
Ubwenge n’ubuhanga,bituruka k’Uhoraho!
June 26, 2016 Ijambo ry’Uwiteka rinzaho maze rirambwira riti,mwana w’umuntu,igihugu cy’IBABYLON kigiye gucana umubano mu byagisirikare n’igihugu cya America,kuko bari bafite ibihumbi 30,800 none bagiye kwirukana izo ngabo z’America hasigare ibihumbi 10,800 nazo zizasezererwa hanyuma.
Iterabwoba ryabaye iturufu yo kwigizayo abatavuga ruwe muri politike!!?
Ikinyamakuru inyangeNews kimaze igihe gikora itohoza ku bitero byitiriwe idini ry’Abaislam aho babihaye izina ryiterabwoba (terrorist) bikaba bimaze guhinduka icyorezo gikomereye abatuye isi kandi bikaba byaratumye izina ry’idini ry’abaislam rihinduka ribi ndetse rikagaragara nabo cyane mu maso yabatuye isi.
Inzara muri gakondo ya bakiranutsi imeze nabi ku buryo abafite amafaranga ku makonti ashobora gufatirwa na leta ikayiguriza!!!
Uwiteka Imana ntako atagize ngo akize ubwoko bwe,kubera bwanze kumvira ijambo ry’Uhoraho,nawe yohereje inzara kugirango bahunge umujinya w’Uwiteka uzatera wahanuwe na bahanuzi kuko yabonye bakomeza kwinangira umutima bituma Uhoraho akoresha ukuboko ku Ibumoso ateza amapfa akomeye cyane mu gihugu kugirango bakize ubugingo bwabo.
Kutubaha Imana bitera ubugoryi!!!
June 25, 2016 Ijambo ry’Uwiteka rinzaho maze rirambwira riti,mwana w’umuntu,dore inkozi z’ibibi ziteguye imigambi mibi munsi y’igikombe cya gakondo ya bakiranutsi,none injira mu masengesho kugirango Uhoraho abulizemo imigambi n’inzira zabo uko niko Uwiteka avuga.


text:
Igikorwa cy’imibonano mpuzabitsina ni icy’ibanga, nk’uko buri wese aba atifuza ko hari umubona agikora ni nako benshi bahuriramo n’ibyo badasobanukiwe, ariko bagatinya gusobanuza ngo bamenye.
Bityo Bwiza.com, iragusobanurira bimwe mu byo abantu benshi bakunze kwitiranya kandi atari ukuri.
Ubusugi/Kuva amaraso:
Benshi bibwira ko ubusugi burangwa no kuva amaraso kw’umukobwa mu gihe cy’imibonano mpuzabitsina, ese niko kuri? Igisubizo ni Oya.
Isugi: Ni umukobwa utarinjizwa igitsina cy’umuhungu mu cye, Aha bishatse kuvuga umukobwa utarakora imibonano mpuzabitsina na rimwe.
Bavuga ko Hymen (agahu gato kaba kometse inyuma ku gitsina cy’umukobwa utarakora imibonano) iyo yacitse atari cyo kimenyetso cyonyine gishobora kukwereka ko umukobwa yatakaje ubusugi bwe, Aka gahu gashobora gucika biturutse ku mpamvu nyinshi zitandukanye.
Urugero, aka gahu gashobora gucika bitewe n’uko umukobwa yakoze sports, yagenze cyane, gusa iyo aka gahu gacitse biturutse ko yakoze imibonano mpuzabitsina aba yaratakaje ubusugi bwe.
Kuva amaraso si cyo kimenyetso kigaragaza ubusugi, kuko umukobwa ashobora kuva amaraso mu mibonano mpuzabitsina akanababara kandi atari isugi, Ikindi ni uko Hymen ishobora gucika ariko ntave amaraso cyangwa ngo ababare.
Gukuna/amavangingo:
Igikorwa cyo gukunda cyangwa se guca imyeyo ku bakobwa, n’abagore dore ko ubu hari abasigaye babikora bakuze, ni aho usanga bifashisha amavuta y’inka avanze n’indi miti, bagakurura imishino ikaba miremire.
KANDA Hano umenye uko bakuna (guca imyeyo)
Uku kuba igaragara cyangwa yarabaye miremire hari abahita biyumvisha ko kuba ayifite ako kanya aba anyara mu gihe cy’imibonano mpuzabitsina cyangwa se kuzana amavangingo, oya rwose si byo.
Ushobora kuba utarakunnye aya mavangingo akaza, kimwe n’uko ushobora kuba warakunnye ntaze, bose biva hagati y’abashakanye, n’ubuhanga babifitemo.
Kurangiza/umugore &umugabo:
Abagabo benshi ntibajya bamenya uko abagore babo barangiza mu gihe cy’imibonano mpuzabitsina, bakibwira ko uko barangiza ari nako nabo barangiza.
Iyo imibonano ikorwa, rugongo (Critoris) y’umugore iba yahagurutse nk’uko igitsinagabo bikibaho noneho mu myanya y’imbere y’igitsina ikikanyaga maze umugore akumva utuntu tumuzamutsemo. Ako kanya umutima uhita utera n’amaraso agatembera cyane imitsi igasa n’ibyimbye bitewe na bya byishimo bidasanzwe byo hejuru.
Ibi kandi si ibintu bidasanzwe kuko umubiri w’umugore uvubura imisemburo witwa endorphine ukaba n’ubusanzwe utera ibyishimo by’umubiri no mu buzima bwa buri munsi.
Ibyo bigafatwa nka nyirabayazana yo kuzana amazi rimwe na rimwe ibi byishimo bikaba byakurikirwa no gutera akaruru ku bagore bamwe ,kurira, ku niha,kunosha uwo bakorana imibonano mpuzabitsina, akenshi iyo agaragaza ibi bimenyetso aba arimo kurangiza.
Kurangiza/Kunyara k’umugore:
Iyo umugore arangije mu gihe cy’imibonano mpuzabitsina biba bitandukanye n’uko yaba azanye amavangingo, kuko ashobora kuzana aya mavangingo kandi atararangiza, kimwe n’uko ashobora kurangiza inshuro zirenze imwe amavangingo ataraza, kimwe n’uko ashobora kumara imyaka abana n’umugabo buri gihe uko bakoze imibonano akarangiza ariko amavangingo ntaze na rimwe.
Kurangiza biri ukwabyo, no kunyara mu gihe cy’imibonano bikaza ukwabyo, kimwe n’uko bishobora kubera rimwe, ni nabyo biryoha cyane.
Ikibuno/kuryoshya imibonano: Abagabo benshi bibwira ko abagore bafite ikibuno kinini aribo baryoshya imibonano mpuzabitsina, si ko bimeze, si kuri bose.
Ashobora kuba afite icyo kibuno kinini ariko ugasanga ni nta kigenda mu buriri, ahubwo wawundi udafite ikinini ugasanga ariwe uzi kuryoshya mu buriri, waba ubyibushye cyangwa se unanutse, mwembi mushobora kunezeza umugabo.


text:
Mu minsi ishize ubwo hatorwaga Miss Rwanda 2019, Ange Kagame umukobwa wa Nyakubahwa Perezida Kagame abinyujije kuri Twitter yatangaje ko byakabaye byiza abahatana babajijwe mu Kinyarwanda aho kuba umwana yabuzwa amahirwe n'uko atazi icyongereza bityo mu marushanwa mpuzamahanga bitabira akaba yajyana umusemuzi.
Ibi byakiriwe neza cyane n’abanyarwanda benshi batanze
ibitekerezo ko nabo bahuje ukwemera na Ange Kagame. Ange Kagame yaragize ati” Kuki
bahatirwa kuvuga mu rurimi rw’Icyongereza mu gihe bigaragara ko batabishoboye?
Bikurikirwa no kudaha agaciro abakobwa batabashije gusubiza neza ibyo bibazo
kandi byari mu rurimi batisanzuyemo. Kuvuga ururimi rw’Ikinyarwanda birahagije.
Amarushanwa y’ubwiza ya Miss Universe yo aba afite abasemuzi ku bakobwa batumva
ururimi rw’Icyongereza. Kongeraho n’ibibazo biciriritse biri mu cyongereza
giciriritse. Umukobwa w’intyoza mu kuvuga ururimi rw’Ikinyarwanda ari kwimwa
agaciro kuko atabasha kwisanzura mu ndimi z’amahanga. Abagize akanama
nkemurampaka barakomeza gusubiramo ibibazo biciriritse biri mu rurimi abakobwa
batavuga inshuro eshatu cyangwa enye, ntacyo bivuze rwose.”
Amagambo yari yatangajwe na Ange Kagame anenga irushanwa rya Miss Rwanda
Ibi byabajijwe Miss Jolly Mutesi wari mu kanama
nkemurampaka, ndetse akaba n'umwe mu bakobwa bafite ikamba rya Miss Rwanda yambitswe muri 2016, kuri ubu akaba ari umwe mu baba bayoboye akanama
nkemurampaka. Ubwo yitabiraga ikiganiro ‘Boda to boda’ yatumiwemo kuri KT Radio gikorwa n’umunyamakuru
Gentil Gedeon yabajijwe icyo avuga ku byatangajwe na Ange Kagame mu gihe cy’irushanwa nuko Miss Jolly agira icyo abivugaho.
Mu mgambo ye Miss Mutesi Jolly yagize ati”Ese ubundi ni nde wababwiye ko
umukobwa atorwa kubera ko azi icyongereza gusa, icya mbere umukobwa ntabwo
atorwa kubera ko azi icyongereza, icya kabiri buri rushanwa rigira amabwiriza
mbere yo kuryinjiramo. Ese kuki ubundi ujya gukora ikizami cy’akazi uzakorera
abanyarwanda, uzakorera mu Rwanda, bagashyiraho amabwiriza ko uba uzi byibuza
ururimi rumwe rw’amahanga? Ni amabwiriza si uko baba basuzuguye abanyarwanda si
uko baba bashaka gutesha ururimi agaciro, ndatekereza ko ikinyarwanda ari cyiza
ariko nkeka ko bidahagije,…”
Uyu mukobwa yagarutse ku batangaje ko umukobwa utsinze
irushanwa agahagararira igihugu mu ruhando mpuzamahanga bakitwaza abasemuzi. Aha Jolly Mutesi yagize ati” Hari ikibazo ko kujya mu marushanwa mpuzamahanga
bigorana kubona uko bagerayo dushakisha amatike muri RwandAir, wowe uravuga ngo
najyayo bazashake umusemurira, ni nde uzamwishyurira? Azamwishyurira igihe
kingana gute?”
Miss Jolly Mutesi yari mu kanama nkemurampaka ka miss Rwanda
Yakomeje agira ati”Ese byo byaba ubushobozi buhari bwo
kwishyurira umukobwa umusemuzi, kuba ufite umukobwa ufite ubushobozi bwo
kwisobanura nta musemuzi akeneye cyangwa kujyana umufite waterwa ishema no
kohereza abantu babiri cyangwa waterwa ishema no kohereza umwe wijyana
akanisobanura? Ese dutewe ishema no kwereka Isi ko dufite abakobwa bavuga
ururimi kavukire gusa cyangwa dukeneye kwereka Isi ko dufite abakobwa bashobora
guhagarara bagahagararira igihugu neza. Abakobwa beza birazwi ko mu Rwanda
bahari ariko dukeneye umukobwa ushobora guhangana mu irushanwa yabazwa ntarye
indimi…”
Asoza igisubizo cye Miss Jolly Mutesi yagize ati” Gusa nanone tureke kwirengagiza ko ushobora gutanga igitekerezo cyawe ngatanga icyanjye nuriya agatanga icye, ariko nanone igitekerezo cyawe si igipimo cyiza cy’ibyo abantu bagomba kugenderaho. Ushobora gutanga igitekerezo cyawe kikaba cyiza ufite ubumenyi buhagije kimwe n'uko ushobora gutanga igitekerezo cyawe bitewe n'ubumenyi buke ukaba watandukiriye,….”


text:
I Musanze uretse muri gare ntahandi ho gutegera, nta n’aho guta imyanda
Abagenda mu mugi wa Musanze binubira ko usibye muri gare nta hadi hateganyijwe ho gutegera imodoka kandi no mu mugi hose nta bikoresho byabugenewe byo kujugunyamo imyanda (poubelles) ziharangwa. Umuyobozi w’Umurenge we avuga ko zihari ndetse ziri kongerwa.
Nibyo mu mugi hari abashinzwe kuwukorera isuku buri munsi ariko ngo ntibikwiye ko abantu bagenda bajugunya imyanda aho babonye kugira ngo aba baze kuyikuraho.
Iradukunda JMV umuturage wo mu murenge wa Cyuve uza muri uyu mugi buri munsi avuga ko bidakwiye kubona umuntu ashobora gukora urugendo rurerure ajya gutega imodoka muri gare kuko mu mihanda yindi nta “arrêt de bus” zihari.
Abagenzi bavuga ko hakwiye gusubiraho aho imodoka zihagarara hitwa ‘ku magare’ (imbere ya RSSB) hafashaga abaturutse mu muhanda wa Rubavu na Cyanika, hakanashyirwaho aho izituruka i Kigali zihagarara ku badashaka kugera muri gare.
Iradukunda ati : “Mbere hariya Ku magare habaga arrête umuntu yaba adashaka kugera muri gare akavamo akerekeza mu rugo, none bayikuyeho ni mpaka muri gare, noneho no mu nzira iva i Kigali na ho ni uko kuko nk’iyo ugana Mu mabereshi bakagombye kuhashyira Arrêté kuko bituma abenshi bongera gutega nka moto cyangwa igare bava muri gareˮ.
Uretse muri Gare nta handi ho gufatira imodoka
Ntaho kujugunya imyanda
Mu mugi wa Musanze nta hantu hahari hagenewe kujugunya imyanda ku mihanda nubwo abatuye n’abagenda uyu mugi bo bavuga ko bamaze kumva ko bidakwiye kujugunya imyanda aho ariho hose.
Mukamana Gaudence wo mu murenge wa Muhoza Akagari ka Ruhengeri ati « Hari ubwo uba uri kumwe n’umwana akarya biscuit yayimara ukamusaba igishashi cyayo ukakibika kugira ngo uze kugita ahiherereye, cyangwa se n’ikindi kintu cyose waba ufite ushaka kujugunya ukabura ahou gita. Nkibaza nti za poubelles zabaga muri uyu mugi zagiye he?ˮ
Zimwe muri Poubelles zahoze mu mugi zimaze amezi imbere y’ibiro by’Umurenge wa Muhoza
Manzi Jean Pierre Umunyamabanga Nshingwabikorwa w’Umurenge wa Muhoza urimo umugi wa Musanze avuga ko poubelles zitavanywe mu mugi, ko ahubwo hari nke zirimo gusanwa, ndetse hakaba haranashyizwemo izindi nshya.
Ati : “Hari izari zarashaje zigomba gusanwa, ubu iziri gusanirwa ku murenge zigera kuri 15, ariko kandi hari izindi nshyashya 30 twongereyemo kandi hariho gahunda yo gukomeza kuzongera kuko uyu mugi urimo uragenda waguka”.
Abaturage ariko bo bavuga ko nta ‘puobelles’ ziri muri uyu mugi kandi iki kibazo kimaze amezi agera kuri atatu.
Ku kibazo cy’uko abagenzi bakuriweho arrêté bari bamenyereye, Manzi avuga ko nubwo iki kibazo kireba Minisiteri y’ibikorwa remezo na Police ariko ngo iyo “arrêt de bus” yavanyweho kuko itari ikwiriye kuba imbere y’urukiko, gereza na kaminuza.
Ati «Ikibazo hari abari barahagize nka gare, bakahashyira ibicuruzwa byinshi nk’aho ari isoko bitwaje ko bategereje imodoka, buriya impamvu bayivuga ni uko bari bamaze kuhamenyera ariko bajye bajya muri gare ni bugufi ntacyo bitwaye”
Manzi akomeza asaba abagenda mu mugi wa Musanze kujya bafata poubelles zo ku muhanda neza bakirinda gushyiramo imyanda yagakwiriye kujyanwa mu bimoteri, ndetse no gukomeza kugira isuku birinda kujugunya ibyo ari byo byose aho babonye.


text:
Zari Hassan akomeje kugaragaza ko adahugira mu byo gushaka amafaranga ko ahubwo ari n’umubyeyi nyawe ukurikirana imibereho ya buri munsi y’Abana be nkuko yabitangaje.
Uyu mugore umaze iminsi atandukanye n’uwari umugabo we Diamond platinumz ku rukuta rwe rwa instagram yatangaje amagambo agaragaza ko yitaye ku burere bw’umwana we Nillan yabyaranye na Diamond kandi ko adashaka ko ananirana akiri muto.
Mu magambo yanditse kuri instagram yavuze ko adashaka ko umwanawe akurana imico mibi ko azajya anamunyuzaho akanyafu mu gihe akiri mu maboko ye amurera.
Mu magambo yanditse mu cyongereza ugenekereje mu kinyarwanda yagize ati“Mu gihe nkigufite mu maboko yanjye nzagukuramo imyitwarire mibi yose, ntiwihe kunzanaho iby’uburenganzira bw’Umwana n’ibya Leta byo kudakubita Abana, Niba ushaka kuba nka Museveni, Magufuli,na Ramaphoza nzagutwara nguhuze nabo bakubwire uko babigenjeje. Umunsi mwiza w’uburenganzira bwa muntu ku banyafurika y’epfo mwese.”
Aya niyo magambo Zari yanditse ku rukuta rwe rwa instagram
Aya ni amagambo yagaragaje ko agiye guhagurukira uyu mwana we kugira ngo azavemo umuntu wingirakamaro aho kuba indashoboka.


text:
Nyabihu kamwe mu turere tutagira irimbi rusange
Akarere ka Nyabihu, ni kamwe mu turere tugize intara y’Iburengerazuba. Ni akarere k’icyaro katagira umugi. Uretse kuba kadafite umugi nta Hoteri kagira n’amazu yabasha kwakira abakerarugendo. More...
Igishushanyo cy’imiyoboro y’amazi cy’akarere ka Gakenke cyashyizwe ahagaragara
Igishushanyo kivuguruye cy’imiyoboro y’amazi cy’akarere ka Gakenke kizashingirwaho mu gusana no kubaka imiyoboro y’amazi mishya izageza amazi meza ku baturage cyashyizwe ahagarara kuri More...
Rwanda | Nyamasheke: Komisiyo y’ubutaka izaharanira ishyirwa mu bikorwa ry’igishushanyo mbonera.
Komisiyo y’ubutaka mu karere ka Nyamasheke, kuri uyu wa 02 werurwe, yateranye ku nshuro ya mbere kuko iyari iriho yacyuye igihe, maze ihita initoramo ubuyobozi. Ubuyobozi bwatowe bukaba buvuga ko bugiye More...


text:
Gukopera no gukopeza mu bizami bya Leta ni ukugambanira igihugu - WDA
Ikigo cy’Igihugu gishinzwe imyuga n’ubumenyingiro WDA, cyasabye abayobozi b’ibigo by’amashuri yigisha imyuga n’ubumenyingiro, kuzarinda abanyeshuri uburiganya no gukopera mu bizami bya Leta biteganijwe tariki ya 19 kugeza ku ya 28 Nzeli 2018.
Kurinda uburiganya no gukopera muri ibyo bizami byarahagurukiwe cyane, kuko abanyeshuri biga imyuga n’ubumenyingiro bagomba gusohoka muri ayo mashuri bafite ireme rizabafasha gutunganya akazi bazakora bageze hanze.
Byatangajwe na Habimana Theodore, umuyobozi muri WDA ushinzwe ireme ry’uburezi mu mashuri yigisha imyuga n’ubumenyingiro, mu nama yamuhuje n’abayobozi b’ibigo byigisha imyuga n’ubumenyingiro, mu mpera z’icyumweru gishize.
Iyo nama yari igamije kurebera hamwe aho imyiteguro y’ibizami bya Leta igeze muri ayo mashuri no kujya inama ku buryo bizakorwa neza muri ibyo bigo.
Yagize ati” Turabasaba kuzirinda uburiganya no gukopeza abanyeshuri muri ibi bizami. Uwo bizagaragaraho azahanwa ku buryo bwihanukiriye kandi n’umunyeshuri yirukanwe burundu.”
Yakomeje agira ati” Abanyeshuri biga imyuga n’ubumenyingiro, ni bo u Rwanda rutezeho iterambere. Kubakopeza mu bizami ni ukubahemukira ni no guhemukira igihugu kuko ntacyo bazakimarira nibagera ku isoko ry’umurimo.”
Uwo muyobozi yanongeyeho ko muri ibyo bizami, abanyeshuri bazabikora banerekana ibyo bize (pratique), bitandukanye n’uko mu myaka ishize babikoraga berakana ibyo bafashe mu mutwe gusa.
Ati” Abanyeshuri bazerakana mu ngiro ibyo bazi gukora bahabwe amanota. Ibyo gufata mu mutwe gusa byavuye ku gihe.”
Umuyobozi wa APAPE Kicukiro wari muri iyo nama yavuze ko imyiteguro y’ibyo bizami yamaze kurangira, ubu bakaba bahugiye mu gufasha abanyeshuri kuzitwara neza, bagendeye ku mabwiriza y’ibizami.
Muri uyu mwaka abanyeshuri bazakora ibizami bya Leta biga mu mashuri y’imyuga n’ubumenyingiro ni 21788. Abazakora ibizami ku giti cyabo (Private Candidate) bakazaba ari 1324.
Ibitekerezo ( 1 )
inyito uyu muyobozi yise gukopeza irakomeye ubwo abazabifatirwamo bazahanwa nk’abagambaniye Igihugu? gusa no gukopeza bigeza ibigo ku musaruro ariko umu candidate kwisoko ry’umurimo bikanga,kubikumira ndabishimye.


text:
IJAMBO PAUL MBARAGA AGEZA KU BANYARWANDA
MU CYICARO CYA KABILI CYINAMA YIGIHUGU
YUBUMWE NUBWIYUNGE, KIGALI 26 28 OCTOBER, 2002
Banyacyubahiro mwese muteraniye hano!
Bavandimwe dusangiye urwatubyaye, Rwanda nziza!
Ndabaramukije nurukumbuzi rwinshi nali mfitiye u Rwanda nyuma yimyaka cumi nibili nali maze mu mahanga!
Ni ishema lihebuje kuli jye wumuturage usanzwe kuba mpawe uyu mwanya wo kuvuga ijambo imbere yabanyacyubahiro bikirenga bigihugu cyanjye, abahagarariye ibihugu byabo mu Rwanda, nabandi bashyitsi bimena; mulibo nkaba ndamukije ministre Zubber wa Rhénanie Palatinat. Nsanzwe nzwi na bamwe ko ndi umunyamakuru aliko ndifuza ko ibitekerezo byanjye byakirwa ku ruhande rwumunyarwanda utekereza kandi ukunda icyateza igihugu cye imbere. Ndavuga kandi umutima wanjye wuzuye umunezero kubera ko nasanze u Rwanda rurimo amahoro nurugwiro ntatekerezaga nkili hanze. Nubwo hakili ibibazo byinshi cyane cyane byubukene mu cyaro, nubwo hakiri inzira ndende yo kunonosora no kwimakaza demokarasi mu gihugu cyacu, nashimishijwe no gusanga abategetsi bafite ubushake bwo kubigeraho. Bamwe muli bo twali twaraganiriye duhuriye mu mahanga bali mu butumwa bwigihugu. Ninabyo byampaye ihumure ryo kwiyizira mu Rwanda nkirebera aho Leta yUbumwe nUbwiyunge irugejeje. Aha ndashimira Ambasade yu Rwanda mu Budage yagiye inyorohereza imibonano nizo ntumwa zu Rwanda.
Ndashimira byumwihaliko Perezida wa Repubulika, General Major Paul KAGAME, uherutse mu Budage mu kwezi kwa gicurasi kuyu mwaka, maze mu mibonano ye nAbanyarwanda babiyo, akaba yarangeneye umwanya wumwihaliko ntali mbyiteze, bimbera nko kubonekerwa kuko ali nabyo byanyeretse ko natinze gusura u Rwanda ntinya balinga. Ndifuza ko nabandi Banyarwanda bagishidikanya bakwiyemeza nkanjye kuza gusogongera ku munezero nagize ninjiye mu Rwanda. Ndamutse nsubiye mu mahanga kandi, nzaba ambasaderi utanga ubuhamya kwisura nasanganye u Rwanda, idafite aho ihuriye nabirirwa baruharabika ku mpamvu za propagande. Jyewe ku giti cyanjye, ubu niyemeje gufatanya nabafite ibitekerezo byubaka.
Nshimiye nihanukiriye Komisiyo yUbumwe nUbwiyunge yanyakiriye neza kuva nagera ino, ikaba yarananteganyilije uyu mwanya mboneyeho kugira icyo mbwira Abanyarwanda. Abali inyuma yigihugu iyo naturutse nagerageje kubumvisha ko iyi Komisiyo yUbumwe nUbwiyunge ali uruhumekero rwa politiki zose igihugu kiyobowemo. Mbumvisha ko bali bakwiye kwemera ubutumire bahawe maze ibibazo byose banenga ku butegetsi bakabivugira muli iki cyicaro tulimo. Abatitabye ubwo butumire, ndibwira ko bacyereza abandi kugera vuba ku ntego yUbwiyunge. Mfite icyizere aliko ko umwaka utaha abakili bazima mu mitima yabo dushobora kuzaba tuli kumwe muli iyi ngoro iranga demokarasi duharanira.
Nshimiye nabandi bategetsi bo mu nzego zo hejuru bali hano nabo, bakaba barampaye umwanya wumwihaliko wo kuganira nabo muli iyi minsi ndi ino. Natangajwe nurugwiro bose banyeretse, bigomwe kandi imilimo myinshi bahorana.
Mureke nkomeze ntangare rero: Rwanda nziza bise u Rwanda rwimisozi igihumbi, banarwita Rwanda rwibibazo igihumbi, nasanze ali na Rwanda rwibitangaza igihumbi. Uwakurikiye hafi amahano yabaye muli iki gihugu cyacu mu minsi 100 ya genocide mu wi 1994, ni ibitangaza koko kubona mu myaka mike itarenze itanu Abanyarwanda barashoboye kongera guhagarara bagashinga ibendera ryabo basingiza hamwe umuco nyarwanda. Tuzi imyaka igihugu cya Somaliya kimaze gishakisha gushyiraho guvernema yUbumwe bikaba bikiyigoye nubu, nubwo numvise ko hali amasezerano baraye bagezeho i Nayirobi aliko hakaba hali imitwe ibili yanze kuyasinya; nyamara ntawagereranya ibyabaye muli icyo gihugu namarorerwa yabaye iwacu. Ibyashobotse iwacu ni ukubera intwali zabihagazemo zigera ku bikorwa byibitangaza igihumbi. Abagabo nabagore bakoze muli iki gihugu kuva muli nyakanga 1994 kugezubu bakwiye kubishimirwa byikirenga bakanabiherwa imidali. Bakoze mu bihe bikomeye bazura u Rwanda nImitima yAbarokotse. Ntibitangaje ko muli uko gukora mu bihe bikomeye nyuma yamahano yaramaze kuba, habayemo ibibazo bibangamiye ikiremwa muntu byagiye byamaganwa. Nanjye ubwanjye narabyamaganye nihanukiriye bigezaho bamwe banyita IGIPINGA. Havutsemo namatage mu bitekerezo yatumye bamwe muli izo ntwali navuze bitandukanya nabandi muli leta cyangwa leta ikabasezerera imaze kubona ko bataye umurongo wa politiki bali baliyemeje batangira urugamba.
Mu gihe u Rwanda rugiye gusohoka mu kivi cya nyuma cyinzibacyuho, byaba byiza abo bagabo nabagore babaye intwali muli iyi myaka 8 ishize bongeye bakiyunga nabo batanye ku matage ya politiki uretse abo ankete zaba zaratahuyeho uruhare muli Genocide. Bityo abategetsi bakabera Abanyarwanda urugero muli gahunda yUbumwe nUbwiyunge.
Iyo gahunda hashize iminsi yamamazwa mu bucamanza bweguriwe umuco karande wa Gacaca. Iyo ngamba narayishigikiye kandi nilingiyeko izakomeza kuyoboranwa ubushishozi kugira ngo igere ku ntego zayo. Mu mpaka za Gacaca, twumvise ko hali abaturage bavanga ibibazo bya genocide nicyunamo cyababo bapfuye ku bundi buryo. Birakwiye kumvikana neza ko ibibazo bya genocide bili ukwabyo ntibyitiranywe nubundi bwicanyi bwabaye. Abanyarwanda bagomba kandi kumva ko ikibazo cya genocide yemejwe mu Rwanda kibareba bose, abahutu-abatwa nabatutsi, ntibakigire ikibazo cyumwihaliko cyabatutsi gusa. Si Abanyarwanda gusa kandi, kireba namahanga yose, niyo mpamvu na lONU yashyizeho urukiko rwahawe inshingano yo kuburanisha abagize uruhare muli genocide mu Rwanda.
Icyunamo nacyo aliko kigomba kurushaho guhuza Abanyarwanda mu kababaro kabavandimwe babo bazize genocide aho kubavanguramo abere nababisha. Ako kababaro nako kakavutswamo ingufu zo kurahirira hamwe ko ntawuzongera gukongeza Genocide mu Rwanda. Nashimye igitekerezo umuryango IBUKA wagize hambere cyo gukora recensement yabahutu bintwali bemeye gupfana nabatutsi aho gutiza umulindi interahamwe zabahigaga. Ndibwira ko byafasha ubwiyunge humvikanye nakababaro kimiryango yabandi Banyarwanda itarashobora nayo guhamba ababo mu cyubahiro kuko kugezubu himilijwe imbere gusa abazize genocide. Niyo mpamvu abaturage bamwe bakomeje kuvanga intimba yabo nibibazo bya genocide bikaba byaviramo gucubya genocide mu mitima yAbanyarwanda bamwe. Leta yatekereza nubundi buryo bwo kwibuka nabandi Banyarwanda bose baguye mu ntambara cyangwa bakazira ibindi byakuruwe nintambara nkindwara, gusiragira ku misozi no mu mashyamba batazi iyo bagana, inzara no kwiheba. Ibi kandi ntaho bihuliye na ya théorie ya double genocide.
Mu ruzinduko Umunyamabanga nyubahirizategeko wa komisiyo yUbumwe nUbwiyunge aherutsemo nawe mu Budage, yaganiriye nabagize komite ya diaspora mu Budage nanjye ndimo, tumubaza impamvu Ababiligi, Abafaransa ndetse na lONU bafashe umwanya wo kwicara bakisuzumamo uruhare bagize mu nkonkobotsi ya genocide mu Rwanda, aliko Abanyarwanda nyirubwite tukaba tutarafata iyo ngamba ya DEBAT NATIONAL twisuzuma ubwacu uruhare twabigizemo uretse urwo tuzi rwInterahamwe. Twabuze iki mu mitima yacu, mu muco wacu kugirango aliya mahano yo muli 94 atuvukemo? Icyo gitekerezo Umunyamabanga-nyubahirizategeko wa komisiyo yUbumwe nUbwiyunge yaracyakiriye avuga ko gifite ishingiro, none nsabye ko iyi nama ya kabili yUbumwe nUbwiyunge yakigira icyayo kandi igafata umwanzuro wo kuzagishyira mu bikorwa.
Jyewe ubwanjye munyemerere nsabe Abanyarwanda imbabazi: mu gihe ababisha bali batangiye genocide hano mu Rwanda, mu minsi ya mbere yakurikiye iyicwa ryuwahoze ali umukuru wigihugu, hali umunyamakuru wa Radio Rwanda wampamagaye mu Budage ati turashaka umunyarwanda uli mu mahanga twabaza uko iyo ngiyo mukurikirana ibibera hano mu Rwanda. Namwemereye ko yambaza ubwanjye. Iyo nali ndi twali tutarasobanukirwa neza ibili kubera mu Rwanda niba ali genocide cyangwa niba imirambo myinshi yabantu twali twatangiye kubona kuli za TV ali abantu baguye ku rugamba. Ijambo genocide ryali litarakoreshwa nibinyamakuru byavugaga inkuru zi Rwanda. Twumvaga ndetse icyo gihe ko na bwana CLINTON wari Perezida wa Leta zunze ubumwe za Amerika yarari kubuza administration ye gukoresha ijambo genocide ku bili kubera mu Rwanda. Nta nibanga rya genocide nali mfite ubwanjye. Aho namenyeye ko abantu bishwe muli iki gihugu bazira ubwoko bwabo gusa narabyamagannye uko nshoboye aho mboneye umwanya hose.
Icyo nicuza nuko nubwo nanjye nali umunyamakuru, nashubije ibibazo bya wa munyamakuru wa Radio Rwanda mu magambo alimo amarangamutima ndetse nuburakali cyangwa ubuhubutsi bigaragazwa nuko icyo gihe nashinjaga FPR ko aliyo yongeye gushora intambara imaze no kwivugana umukuru wigihugu. Muli iyo minsi havugwaga imishyikirano hagati yabashyamiranye, FPR yanga kuvugana na Leta ya KAMBANDA ivuga ko ahubwo yakwemera kuvugana nabasirikare. Ibyo nabyo narabyamagannye mvuga ko FPR iri gushaka guca Abanyarwanda mo ibice, nshimangira ko ikwiye kuvugana na Leta yagiyeho. Ibyo byatumye bamwe bavuga ko nali nshyigikiye Leta yabicanyi. Uwanyihanganira aliko yasanga nali mpangayikishijwe nuko mu gihe cyamarorerwa yaratangiye, Leta yali imaze kujyaho yagaragaza ubushobozi bwayo mu guhagarika ubwicanyi. Kuba Leta ya Kambanda yaba yaragiyeho mu buryo bunyuranije namategeko, uburyo abali bayigize batoranijwe, sinabitekerejeho cyane kuko nasangaga ko mu makuba nkayo byali kurushaho gutera inkeke habaye icyuho kirekire mu butegetsi, dore ko Perezida na ministre wintebe ndetse na Perezida wurukiko rwikirenga bali bamaze kwicwa.
Hali mwene wacu wandikaga ikinyamakuru kizwi cyane nAbanyarwanda cyitwa IMPURUZA, twigeze kuganira birebire cyane kuli internet. Maze muruko guterana amagambo yisobanuye ko kuli we ikipi ye yali FPR ati niyo mpamvu nayogezaga nimirya yanjye yose. Jye namushubije ko ikipi yanjye yali amahoro. Partis zali zaragiyeho aliko nali naranze kugira iyo mfatamo ikarta. Nali gushyigikira uwazana amahoro uwaliwe wese. Sinabonaga rero ko FPR aliyo igiye kuzana amahoro. Kwanga intambara kandi ntibivuga ko narwanyaga umurongo wose wa politiki ya FPR. Politiki FPR yatangaje igitangira intambara yali politiki ishaka demokarasi, nanjye ndayiharanira nubu. Nubu amahame remezo yumuryango FPR nasomye mbona afite ireme ryo gushyigikirwa. Ikijya kimbabaza aliko nuko kubera kwitiranya ibintu nabantu, hali abakunze kugerekera utarashyigikiye FPR ko ngo yanga Abatutsi. Abatekereza batyo ndibwira ko basenyera FPR kuko FPR ntangiye kumenya ali umuryango wakira Abanyarwanda bose bemeye amahame remezo yawo. Naho ababintekerejeho ko nanga abatutsi banyibeshyeho, nikimenyimenyi nuko muli Nyakanga 1973, abanzi i Butare muli IPN bazi ko nashyizwe kuli ya malisti yirukanaga abatutsi banziza ko ngo mbana nabatutsi gusa. Sinigeze mpinduka, nubu nkomeje kubana na bene wacu ntibajije aho baturuka cyangwa ubwoko bwabo.
Ndemera aliko ko abiyumvishije ko ndwanya FPR kandi bo aliyo batezeho kubohorwa, bumvise ko mbashinyagurira. Icyo ntakwemera uko bili kose aliko, nuwangerekera ko naba narahamagaliye Abahutu kwica Abatutsi. Sinigeze nkoresha iyo mvugo.
Kwibutsa ibi byose ntibinshimishije kuko nzi ko hali abo byongera kubabaza cyangwa kurakaza, aliko sinasaba imbabazi ntabanje kwirega. Nahisemo kubivuga kuko bikomeye kandi bikaba byaratumye Abanyarwanda bamwe bambonamo isura idahuje nukuli kwimyifatire yanjye.
Nali maze igihe rero nifuza gusaba imbabazi ingabo za APR kubera amagambo yanjye yaba yarumvikanye nkamacantege ku rugamba! Nsabye imbabazi Abanyarwanda bose bababajwe nimvugo yanjye maze gusesengura. Nsabye imbabazi FPR nageretseho urupfu rwa Habyarimana nta ankete yali yagaragaza ko ali impamo. Niba babinyemereye, ndabyilingiye kuli FPR kuko nakiliwe neza numunyamabanga mukuru wayo mu ngoro yayo ku Kimihurura, ndetse na mbere yaho, muli gicurasi iheruka, na Perezida wa FPR akaba yaranyakiriye ku meza ye.
None kuli iyi nama ya kabili yUbumwe nUbwiyunge nsezeranije Abanyarwanda bose ko ubu niyemeje kwimiliza imbere gufatanya nabubaka u Rwanda. Abazashaka kurutera no kurusenya nzafatanya namwe kubarwanya.
Murakoze


text:
Kuri iki cyumweru tariki 3 Ukuboza 2017, Perezida wa Repubulika y’u Rwanda, Nyakubahwa Paul Kagame n’Umufasha we bahuye n’abana bahagarariye abandi baturutse mu Turere twose tw’Igihugu babifuriza gusoza kuzagira Noheli Nziza no gusoza neza umwaka wa 2017 bakinjirana imigambi mishya mu mwaka utaha wa 2018 .
Buri mwaka mu kwezi gusoza umwaka,Umukuru w’Igihugu Paul Kagame n’abo mu muryango we bakira abana bagasangira ,bakabaha impano bakanabifuriza iminsi mikuru myiza.
Kuri iyi nshuro, Perezida Paul Kagame yasabye abana kwifata neza no kwiga bashyizeho umwete kugirango bazikorere,bakorere n’Igihugu cyabo. Yagize ati “guhura namwe abana kuri uyu munsi ni ukugirango tubifurize gusoza umwaka neza,kugira ubuzima bwiza nk’abana bagikura kandi baganisha kubaka igihugu nimwe bayobozi bejo,ariko bituruka muri mwe bitewe nuko muba mwararezwe ,murezwe neza ni inyungu ku Gihugu cyacu kizagira abayobozi beza b’ahazaza.
Umukuru w’Igihugu yasoje yifuriza abana kuzagira noheli nziza n’umwaka mushya muhire utaha wa 2018 ugiye kuza.
Abana bishimiye cyane kwakirwa n’Umukuru w’Igihugu n’impanuro yabahaye
Kariza Doreen waturutse mu murenge wa Kabarore ,akarere ka Gatsibo yatangaje ko yishimye cyane kuba yahuye n’Umukuru w’Igihugu uyu munsi. Yagize ati “ni ubwa mbere namubona amaso ku maso byanshimishije yadutumye ngo tuzatashye ababyeyi bacu”
Naho Umutesiwase Claudine, umwana wiga mu mwaka wa gatanu w’amashuri abanza waje aturutse mu murenge wa Kigeyo mu karere ka Rutsiro yavuzeko bimushimishije cyane kuba yahuye n’Umukuru w’Igihugu kuko abonye icyo azaratira abandi bana ko Umukuru w’Igihugu yamuhaye ubutumwa bw’intashyo ngo bige batsinde nabo bazaze ubutaha.
Uyu ni umunsi uhoraho buri mwaka,aho Umukuru w’Igihugu yakira abana bahagarariye abandi bavuye mu Turere twose tw’Igihugu akabifuriza iminsi mikuru myiza aho kuri uyu munsi abana yabakiriye muri village Urugwiro.Akaba ari Igikorwa gitegurwa ku bufatanye n’Imbuto Foundation inakomeje kugaragaza uruhare rugaragara mu kurengera abana hirya no hino mu Gihugu.
Tito@Ijamboryumwana.com/village Urugwiro


text:
Umuryango AVEGA-AGAHOZO mu rwego rwo gusura bafata mu mugongo abanyamuryango bawo batuye hirya no hino mu Ntara n’Umujyi wa Kigali, Bamwe mubagize Umuryango AVEGA-AGAHOZO ku rwego rw’Igihugu bari kumwe na bamwe mubawukorera, kw’itariki ya 10 Kamena 2016, basuye abanyamuryango bawo batuye mu Karere ka Rulindo mu Mirenge ya Shyorongi,Rusiga na Bushoki.
Babanje gusura ibikorwa by’intashyikirwa byumwe mubanyamuryango utuye mu Murenge wa Shyorongi birimo ubuhinzi bw’urutoki,ubworozi bw’amatungo magufi(ingurube n’ihene) ndetse n’amaremare,(inka), Umuryango AVEGA-AGAHOZO ukaba warishimiye uburyo uwo munyamuryango yiyubatse akivana mubwigunge kandi akiteza imbere.
Kuri uwo munsi, hasuwe n’Urwibutso rwa Jenoside yakorewe Abatutsi mu Rwanda mu 1994 rw’Akarere ka Rulindo ruherereye mu Murenge wa Rusiga aho bakiriwe n’Ushinzwe imibereho myiza y’abaturage mu Murenge wa Rusiga ari kumwe n’abanyamuryango barenga 30.
Bunamiye inzirakarengane z’Abatutsi zisaga ibihumbi bitandatu(6000) bashyinguye muri uru rw’Ibutso banashyira indabo ku mva.
Hakurikiyeho kumva ubuhamya bwa bamwe mu banyamuryango ba AVEGA-AGAHOZO barokokeye ahubatse uru rwibuto dore ko hahoze ari n’urusengero rwa ADPR, Abatutsi benshi bakaba barahahungiye bahizeye ubuzima kuko yari inzu y’Imana, nyamara siko byagenze ahubwo barahabiciye hasigara ingerere n’ubu ibikomere by’amasasu,imihoro n’ibindi biracyagaragara.
Bamaze gusangira ubuzima butoroshye banyuzemo, abanyamuryango bakomeje gushima cyane ababarokoye bakaba bariho uyu munsi..(INKOTANYI), bashimira n’Umuryango AVEGA-AGAHOZO uburyo wababereye umubyeyi,ukababera umusemburo w’impinduka nziza z’ubuzima babayemo uyu munsi.
Abanyamuryango bakomeje bashima uburyo Umuryango wabo wabafashije guhindura imyumvire yashoboraga kubaheza mu bukene bukabije,ukabigisha gukora amatsinda no guhanga imishinga mito ibabyarira inyungu,kandi ukabaguriza amafaranga yo gukoresha muri iyo mishanga, kubaha amabati bagasana amazu yari yarasenywe n’ibindi. Umwe muri bo kandi yashimye Umuryango AVEGA-AGAHOZO ukuntu wamuvuje indwara ya Kanseri, ubu akaba yarakize akongera kwigirira icyizere cyo kubaho.
Uwari uhagarariye Umuryango AVEGA-AGAHOZO muri uru ruzinduko Eugenie, yashimiye cyane abanyamuryango basuwe ukuntu bitabiriye gahunda ,by’umwihariko umunyamuryango waberetse ibikorwa by’indashyikirwa amaze kugeraho nyuma y’imyaka 22 asubiye mu buzima.
Sylvie yunganiye mugenzi we, yabwiye abanyamuryango basuwe ko Umuryango AVEGA-AGAHOZO ubazirikana kandi ko ubakunda, ko batagomba guheranwa n’agahinda ahubwo bagomba kujya begerana bakaganira bakungurana ibitekerezo kugirango barusheho kwiyubaka.Yabasabye ko bagomba kuba abantu buri gihe bazi icyo bashaka kugeraho bagaragaza gahunda n inshingano bihaye bagakomeza intego yo kubaho kuko uyu munsi babifitiye uburenganzira.
Yashoje ijambo rye abagira inama yo gufatanya,gusindagizanya no gukomezanya muri byose mu rugendo rwo kwibuka, kubaho basigasiga amateka yabo.Ati: Muri mwe hari abafite ibikomere bidakira, abatangiye kugira intege nke zo gukora kugirango batere imbere, mubabe hafi bo guheranywa n’agahinda kandi muriho, muhuje ibibazo n’ubwo imbaraga zitareshya, mwirinde kubasiga bonyine.
Uhagarariye Umurenge wa Rusiga ushinzwe imibereho myiza, yashimiye Umuryango AVEGA-AGAHOZO kuri gahunda nziza ukora, byumwihariko kwegera abanyamuryango mu buryo bunyuranye ubafasha gukemura ibibazo bahura nabyo ati:Twashimye igikorwa cy’uyu munsi, tuzakomeza gufatanya kugirango imebereho yabanyamuryango ikomeze kugenda itera imbere kandi tujya inama kenshi.
Gahunda yashojwe no kujya ahari hateganijwe gusangira n’aba banyamuryango basuwe mu rwego rwo gukomeza kubaba hafi mu gihe nk’iki gikomeye hazirikanwa iminsi 100 yo kwibuka Jenoside yakorewe Abatutsi mu Rwanda mu 1994.


text:
Huye: Barishimira uburyo bushya bwo gushyira abaturage mu byiciro by’ubudehe
Ubwo mu ntara y’amajyepfo batangirizaga ku mugaragaro igikorwa cyo gushyira abaturage mu byiciro by’ubudehe mu murenge wa Rusatira ho mu karere ka Huye, abaturage bagaragaje ibyishimo by’uko inyito z’ibyiciro zahinduwe, ndetse bakaba baranasobanuriwe neza ibyiciro n’ababishyirwamo.
Igikorwa cyaranzwe no gusobanurira abaturage ko abantu basigaye babarirwa mu byiciro bine, aho kuba bitandatu nk’uko byari bisanzwe, ndetse ko nta cyiciro kigihabwa inyito nk’uko byari bisanzwe: nta bahanya cyangwa abatindi bakivugwa, ahubwo icyiciro cya mbere, icya kabiri, icya gatatu n’icya kane.
Muri uku gutangiza ishyirwa mu byiciro by’ubudehe i Rusatira kandi, umukuru w’umudugudu w’umuremera, ari na wo wakoreweho umwitozo, mbere yo gushyira abantu mu byiciro yabanje gusobanura neza ibyiciro byose, ndetse afata n’umwanya wo gusubirishamo abamukurikiye ibiranga ibyiciro kugira ngo arebe ko babifashe mu mutwe.
Ibi byashimishije abari bitabiriye iki gikorwa. Umwe mu banyarusatira yagize ati “igikorwa cy’uyu munsi ndagishimye cyane kuko noneho nabashije kumva abajya mu byiciro runaka. Ubundi bajyaga badushyira mu byiciro ntazi icyo bakurikiza.â€
Undi na we ati “ubwo tuzaba dukora iki gikorwa mu midugudu iwacu, nitubasha kugenza nk’uko twagenje uyu munsi nta wuzasigarana ingingimira: icyiciro cy’umuntu kizafatwaho icyemezo n’abaturage bose ku mugaragaro bidakozwe mu bwihisho. Ibi kandi bizakuraho n’ikimenyane cyatumaga abantu bamwe bashyirwa mu byiciro badakwiye, mu rwego rwo kwishakira uko bahabwa mituweri ku buntu.â€
Ibyiciro by’ubudehe ntibivuga mituweri y’ubuntu
Asobanurira abanyarusatira ibijyanye n’ibyiciro by’ubudehe, Guverineri w’intara y’amajyepfo, Alphonse Munyantwari, yababwiye ko ikigenderewe mu gushyira abaturage mu byiciro “Atari ugutanga mituweri z’ubuntu, ahubwo kumenya uko abaturage babayeho .â€
Yagize ati “yego abakennye cyane ntibabura gufashwa, ariko icyo dushaka ni ukugira ngo tumenye uko abaturage bacu babayeho, hanyuma tuzabihereho mu igenamigambi ryo kubashakira ibyabageza ku iterambere rirambye.â€
Na none ati “ibizava mu iri shyirwa mu byiciro, bizabera imbarutso utugari, imirenge, uturerere, … kureba ibyakorerwa abaturage kugira ngo bikure mu bukene.â€


text:
Friday, May 15, 2009
Imboro n'Ubunini
Hi, amakuru nakoze viste kuri website yanyu it was very intresting, nunva ibibazo infite mwabinfashamo,
Ikibazo cyange ndi umusore nfite imboro ntoya kandi nfite imyaka 26 ans, ndabona idakikura, abandi basore bambwiye ngo nisiramuze imitsi itwara amaraso mu mboro iri bukweguke, ndabikora ariko nta results nabonye iracyari ntoya, yo maze gushukwa ingana na 3 inches gusa kandi ubundi abandi batipe zifite 7 inches,
ikibazo ko bambwiye ngo hari imiti yatuma imboro y'umusoro iba nini umuntu yayikura hee.
Nntegereze igisubizo cyanyu cyiza.
IGISUBIZO
komera Safari ikibazo cy'ubunini n'ubuto bw'imboro ni ingorabahizi mu bagabo cyane cyane urubyiruko ariko ukuri ni uko mu by'ukuri iby'ubunini bw'imboro ntacyo bimaze mu mibonano mpuzabitsina ko ahubwo icya ngombwa ari urukundo no kumenya guhuza igitsina nyine. Cyokora iyo umuntu yishyizemo ko akaboro ke ari gato atakazo icyo bita self esteem cyangwa kwiyubaha kwe bituma atekereza ko n'abandi batamwubaha imboro rero moyenne ni 12.9 cm (5.08 inches) nabikuye muri http://en.wikipedia.org/wiki/Penis_size. Simpamya rero ko wipimye nk'uko abaganga bapima icyo nakubwira cyo ni uko utuje iby'ubunini bw'imboro ukabyibagirwa warongora neza rwose ukoresheje posisiyo zihwanye n'ubunini bw'imboro yawe birumvikana ni ukwirinda gucumita cyane ahubwo ukibanda ku kunyaza no kurongora ahagana mu mwinjiriro w'igituba kuko arho hari uburyohe mu gituba. hari uburyo bwo gutubura imboro bubaho ntagiyemo muri detail kuko busaba kubagwa n'ibindi bishobora kugira ingaruka mbi kandi bihenda cyane hatabuze n'amabandi ashobora kukubeshya ko yaguha umuti wongera imboro kandi ari ibinyoma
1 comment:


text:
1. Umugabo atangira kumva urugo rwe rutamuhaza
Igihe kiragera umwanya munini w’umugore akawumara yita ku bana, bityo umugabo agatangira kwitabwaho gake gashoboka bigatuma yumva hari icyo abura, akumva rwa rukundo yahabwaga rwaragabanutse ndetse agatangira kumva atishimiye kuba mu rugo rwe.
2. Umugore aba atakiyitaho
Iyo umugore amaze igihe kinini ashatse ageraho akagabanya uburyo yiyitagaho, ni ukuvuga ko agabanya ibyo yisigaga, umusatsi ntabe akiwitaho nk’ibisanzwe n’ibindi yakoraga mbere akiri inkumi akabigabanya cyangwa akabihagarika burundu. Ibi rero bituma umugabo abonako umugore we ashaje ndetse anasa nabi bigatangira gutuma atangira gukururwa n’abakobwa bakiri bato kandi basa neza.
3. Umugabo arashaka guhindura cyangwa kuvanga
Iyo umugabo atangiye kurambirwa gukorera imibonano mu rugo aba atangiye no kumva arambiwe no kuyikorana n’umuntu umwe akumva yahindura cyangwa akavanga. Ikindi kandi akenshi abagore ntibaba bazi guhindurira abagabo babo iyo bari gukora imibonano mpuzabitsina.
4. Ashobora kuba atarigeze kunda umugore we
Ibi biterwa ahanini n’uko hari abantu bashakana badakundana ahubwo bagahitamo kureba inyungu zabo ku giti cyabo cyangwa inyungu z’imiryango y’abo. Iyo rero bamaze kubana hari igihe umugabo atangira kumva umugore babana atari we bari bakwiye kubana bigatuma atangira kujya hanze kuko hari gihe aba yumva batahita batandukana ako kanya agahitamo kujya amuca inyuma ngo yishimishe.
5. Ingeso
Hari igihe umugabo aba nta kintu yabuze iwe mu rugo, ibintu byose bihari, umugore amufata neza yemwe no mu mibonano mpuzabitsina bigenda neza ariko ugasanga rimwe na rimwe atanyurwa n’ibyo umugore amukorera ahubwo ugasanga afite umutima wo kumuca inyuma no gushaka guheheta mu bandi bagore. Iyi ni ingeso aba yisanganiwe muri we.
Impamvu 5 Zituma Umugabo Wawe Aguca Inyuma
Labels: ibibazo by'urukundo
No comments:
Subscribe to: Post Comments (Atom)


text:
Akamaro k’ikirungo cya Tangawizi kubuzima bwa muntu
Birashoboka ko kuva uvutse waba utarakoresha tangawizi cyangwa ukaba uyikoresha gake cyane, hari nubwo waba uyikoresha ariko ukaba upfa kubikora utazi akamaro bifitiye umubiri wawe.
Biranashoboka ko waba uyanga kuko isa n’iyokera nk’agasenda ariko numara kubona akamaro kayo ushobora guhindura imyumvire wari uyifiteho ugatangira kuyikunda.
Muri iyi nkuru turakubwira byinshi kuri tangawizi, akamaro kayo ndetse n’ibyo ugomba kwitondera mu gihe ukoresha iki kirungo gikunzwe na benshi muri iyi minsi cyane cyane bitewe n’ubushobozi bwacyo mu kuvura indwara zimwe na zimwe.
Tangawizi ni igihingwa cyifashishwa cyane cyane mu cyayi nk’ikirungo, iki kirungo gikomoka muri Asia y’amajyepfo. Iki kirungo nubwo gikunze gukoreshwa mu cyayi, hari n’abagikoresha mu biryo mu rwego rwo kongera impumuro nziza mu ifunguro.
Abantu benshi bibwira ko iki kirungo cyongera impumuro nziza gusa mu mafunguro, hari imimaro myinshi gifite ku buzima bwa muntu.
1. Tangawizi igabanya ububabare mu mubiri : Gukoresha tangawizi bigabanya ububarere cyane cyane ku bantu barwaye kubabara umutwe. Intungamubiri ziboneke muri Tangawizi zifitemo ubushobozi bwo kugabanya ububabare mu bice byose by’umubiri bitewe n’ikibazo ibyo bice byagize.
2. Ifite ubushobozi bwo guhangana n’indwara ya diyabeti : Abahanga mu by’iyi ndwara bahamya ko tangawizi ari ingirakamaro mu guhangana na yo kuko yongerera umubiri ubushobozi.
3. Yifitemo ubushobozi bwo kuvura igisebe : Tangawizi ifasha igisebe cy’umuntu wakomeretse gukira vuba bitewe n’ibinyabutabire biboneka muri tangawizi.
4. Irinda abantu iseseme:Abakunze gukoresha tangawizi bavuga ko kimwe mu byo ibafasha harimo no kubarinda iseseme, ku bantu bajya bakora ingendo ndende bakarwara iseseme, iki kirungo kirabafasha cyane.
5. Yongera imbaraga mu mubiri : Tangawizi yifitemo ubushobozi bwo guhangana n’ibibazo by’umunaniro ikongerera umubiri imbaraga.
6. Itera abagabo akanyabugabo mu gutera akabariro : Ku bagabo bayikunda, tangawizi ngo inabafasha kugira imbaraga zihagije mu bihe byo gutera akabariro dore ko ngo yongera n’ubushyuhe mu mubiri.
7. Indwara z’ubuhumekero : Tangawizi yifitemo ubushobozi bwo kurinda abantu kurwara zimwe mu ndwara z’ubuhumekero zirimo n’ibicurane n’inkorora.
8. Ubuzima bwo mu kanwa no mu gifu : Tangawizi ibasha guhangana na mikorobi zo mu kanwa zishobora kwangiza amenyo n’ishinya. Tangawizi kandi ngo irinda indwara zo mu gifu ikanoroshya igogorwa ry’ibiryo.
9. Tangawizi irinda abantu gusaza vuba : Iki kirungo bitewe n’imbaraga cyongera mu mubiri uko umuntu agifashe hiyongereyeho n’uburyo kigenda gihangana n’indwara zitandukanye, bituma umuntu ukunze kugikoresha adapfa gusaza ahubwo agahorana itoto n’imbaduko bya gisore.
10. Irinda indwara z’umutima : Tangawizi ifasha amaraso gutembera neza mu mubiri bigatuma umutima utera neza, bityo bikawurinda uburwayi buturuka ku kuba amaraso yakora ibibumbe mu mitsi. Ikindi nuko ishobora no gufasha abantu bahora bumye iminwa ikayigarurira ubuhehere.
11. Irinda kurwara kanseri:Tangawizi ifasha abantu guhangana na kanseri zifata imyanya y’ubuhumekero nk’ibihaha. Irinda kandi abagabo ibyago byo kurwara kanseri ifata udusabo tw’intanga ngabo.
12. Tangawizi ni nziza ku buzima bw’amagufwa : bitewe n’imyunyu ngugu ihagije iboneka muri Tangawizi, umuntu uyikoresha aba yongerera ubushobozi amagufwa ye akarushaho gukomera.
13. Ihangana n’ibibyimba : Ikindi ni uko Tangawizi inafasha guhangana n’uburwayi bwo kubyimba. Iyo uyikoresheje mu cyayi cyangwa ukayicanira mu mazi yo koga, ukayoga ari akazuyazi bigufasha gukira ibibyimbya ku mubiri
14. Ivura impiswi : Tangawizi ikoreshwa mu kuvura impiswi no kubabara mu nda nyuma yo kurya. Ushobora kuyihekenya ukamira amazi yayo, cyangwa ugakora icyayi cyayo ukakinywa.
15. Gusukura no gusohora uburozi mu mubiri : Tangawizi itera akenshi kubira ibyuya bikaba ari byiza mu mubiri kuko bifungura utwengehu nuko uburozi bwari mu mubiri bugasohoka. Iyo ufashe tangawizi ivanze n’indimu mbere yo kurya, bigufasha gusohora imyanda yose n’ibyuka bitari byiza mu gifu ikanatunganya amara.
HARI IBYO KWITONDERA Ku bantu bari ku miti n’abagore batwite, baba bagomba kwitondera gukoresha tangawizi kuko bishobora kubatera ibibazo. Abafite ibiro bikeya bumva bashaka kubyibuha nabo si byiza ko bakoresha tangawizi.
Ku barwayi bafite utubuye mu ruhago (gallstones) kimwe n’abarwayi b’impyiko na bo si byiza kuyikoresha. Kimwe n’abantu baba bari mu bihe by’imihango y’abakobwa si byiza gukoresha tangawizi kuko ishobora gutuma bava cyane.
Abantu bakomeretse cyangwa babazwe cyane na bo baba bagomba kwitondera gukoresha tangawizi kuko ishobora gutuma bakomeza kuvirirana kuko ituma amaraso avuduka cyane mu mitsi.


text:
Umuhesha w’inkiko w’umwuga aramenyesha abantu bose babyifuza ko kuwa kabili taliki ya 19/02/2019 saa saba z’amanywa (13h00) azagurisha muri cyamunara umutungo utimukanwa ugizwe n’isambu yanditse ku mazina ya Bacamumihigo Innocent na Mukabalisa Christine iherereye mu Karere ka Bugesera, Umurenge wa Shyara, Akagali ka Rutare ngo hishyurwe umwenda aba babereyemo Sacco Shyara.
Cyamunara ikazabera aho umutungo uherereye. Abifuza ibindi bisobanuro bahamagara kuri 0788734008
Ku bindi bisobanuro wareba ku itangazo riri hano hasi: